
	讚诪讬讛 住诪讱 诇讬讛 讗住讜讙讬讬谉 讚讘驻专拽 讛住驻讬谞讛 讻讬 讛讬讻讬 讚讛转诐 谞诪讬 诇讗 讞砖 诇讗讜拽诪讛 讚讜拽讗 讘讝讘讬谞讗 讞专讬驻讗 讻讚诪讜拽讬 诇讛 讘住诪讜讱 诪砖讜诐 讚讛讛讬讗 住讜讙讬讗 讚讛转诐 讗住讜讙讬讗 讚讛讻讗 谞诪讬 住诪讻讗: 讜讗讬 讛谞讗转 诇讜拽讞 讛讬讗 讗驻讬诇讜 砖讜讛 讘砖讜讛 谞诪讬. 讚讛讗 讗诪专转 讚讘诪拽讞 诇讬讻讗 讛谞讗转 诪讜讻专: 诪转谞讬' 讘讝讘讬谞讗 讚专诪讬 注诇 讗驻讬讛. 讛诇讻讱 砖讜讛 讘砖讜讛 讛谞讗转 诪讜讻专 讛讬讗 砖讗讬谞讜 诪讜爪讗 诇讜拽讞讬谉 讜诇讗讜 讛谞讗转 诇讜拽讞 讚讻讬讜谉 讚诇讗 拽驻讬抓 注诇讬讛 讝讘讬谞讗 诪爪讜讬 讛讜讗 转诪讬讚 诇诇讜拽讞 讜讗讬谞讜 谞讛谞讛 讘诪拽讞讜 讜讚砖诪讜讗诇 讘讝讘讬谞讗 讞专讬驻讗 讜诪砖''讛 讛谞讗转 诇讜拽讞 讛讬讗 砖讛讻诇 拽讜驻爪讬谉 注诇讬讜 讜讗讬谉 诇诪讜讻专 砖讜诐 讛谞讗讛 讘诪讻讬专转讜 讚讛讗 讻诇 讗讬诪转 讚讘注讬 诪讝讘讬谉 诇讬讛: 讗"讻 讗讬诪讗 专讬砖讗 诇讜拽讞 讘讬转专 讜讻讬讜谉 讚讝讘讬谞讗 讚专诪讬 注诇 讗驻讬讛 讛讜讗 诇诪讛 诇讬讛 诇讬拽讞 讘讬转专 讗驻讬诇讜 诇讜拽讞 砖讜讛 讘砖讜讛 诇讗 诪讬转讛谞讬 讘讬讛 讗讬讛讜 讻诇诇 讗诇讗 诪讜讻专 讻讬讜谉 讚讝讘讬谞讗 讚专诪讬 注诇 讗驻讬讛 讛讜讗 讜注讜讚 讗讬诪讗 住讬驻讗 讛讬讻讗 讚讗住专 讛谞讗转讜 注诇 讬砖专讗诇 讚拽转谞讬 诪讜讻专 讘讬转专 讜讗讬 讝讘讬谞讗 讚专诪讬 注诇 讗驻讬讛 讛讜讗 讗驻讬诇讜 砖讜讛 讘砖讜讛 讚诇讬讻讗 讛谞讗讛 诇诇讜拽讞 讻诇诇 讗诇讗 诇诪讜讻专: 住讬驻讗 讘讝讘讬谞讗 讞专讬驻讗. 讻诇讜诪专 专讬砖讗 讗砖诪讜注讬谞谉 讚讬谞讗 讚讝讘讬谞讗 讚专诪讬 注诇 讗驻讬讛 讜住讬驻讗 讗砖诪讜注讬谞谉 讚讬谞讗 讚讝讘讬谞讗 讞专讬驻讗 讜诪讬讛讜 讗讻转讬 诇讗 诪驻专拽讗 拽讜砖讬讬谉 讗诪讗讬 专讬砖讗 诇讜拽讞 讘讬转专 讗诇讗 诇驻专讜拽讬 拽讜砖讬讗 讚住讬驻讗 讗转讬谞谉: 讗讬 讛讻讬 诇讜拽讞 讘驻讞讜转 讗驻讬' 砖讜讛 讘砖讜讛 谞诪讬. 讚讛讗诪专 砖诪讜讗诇 讚讘讝讘讬谞讗 讞专讬驻讗 诇讜拽讞 诪转讛谞讬 讜诇讗 诪讜讻专 讚诪砖讜诐 讛讻讬 讞讬讬讘 讘讗讜谞住讬谉 诇驻讬 砖讻诇 讛谞讗讛 砖诇讜:(注''讻 砖讬讬讱 诇注''讗) 诪转谞讬转讬谉 讘讝讘讬谞讗 诪爪讬注讗 讜讚砖诪讜讗诇 讘讝讘讬谞讗 讞专讬驻讗. 讻诇讜诪专 讚讘讝讘讬谞讗 诪爪讬注讗 讗讬讻讗 讛谞讗转 诪讜讻专 讜诇讜拽讞 讜诪砖''讛 讻砖讗住专 讛谞讗转 讬砖专讗诇 注诇讬讜 诇讜拽讞 讘讬转专 讜诪讜讻专 讘驻讞讜转 讻讬 讛讬讻讬 讚诇讗 诇转讛谞讬 讜讻砖讗住专 讛谞讗转讜 注诇 讬砖专讗诇 诇讜拽讞 讘驻讞讜转 讜诪讜讻专 讘讬转专 讻讬 讛讬讻讬 讚诇讗 诇讬转讛谞讜 讗讬谞讛讜 讚讘讝讘讬谞讗 诪爪讬注讗 讻讬 诪讝讘谉 诇讬讛 砖讜讛 讘砖讜讛 转专讜讬讬讛讜 诪转讛谞讜 讜谞专讗讛 讘注讬谞讬 讚讙诪专讗 讜讚讗讬 讻讬 诪讜拽讬 诪转谞讬' 讘讝讘讬谞讗 讚专诪讬 注诇 讗驻讬讛 讗''谞 讘讝讘讬谞讗 讞专讬驻讗 诪讬讚注 讬讚注 讚诪转谞讬' 诇讬转 诇讛 讗讜拽讬诪转讗 讘讛讻讬 讗诇讗 诇讙诇讜讬讬 讚讬谞讬 拽讗 讘注讬 讜诇讗砖诪讜注讬谞谉 讚讝讘讬谞讗 讚专诪讬 注诇 讗驻讬讛 讛谞讗转 诪讜讻专 讜诇讗 诇讜拽讞 讜讝讘讬谞讗 讞专讬驻讗 讛谞讗转 诇讜拽讞 讜诇讗 诪讜讻专 讜讝讘讬谞讗 诪爪讬注讗 讛谞讗转 砖谞讬讛诐 讜讛谞讬 诪讬诇讬 讻砖谞诪讻专 砖讜讛 讘砖讜讛 讗讘诇 讻讬 谞诪讻专 讘讬讜转专 讗驻讬诇讜 讝讘讬谞讗 讞专讬驻讗 讛谞讗转 诪讜讻专 讜诇讗 诇讜拽讞 讜讻讬 谞诪讻专 讘驻讞讜转 讗驻讬诇讜 讝讘讬谞讗 讚专诪讬 注诇 讗驻讬讛 讛谞讗转 诇讜拽讞 讜诇讗 诪讜讻专 讛讚讬谉 讛讜讗 讻诇诇讗 讚砖诪注转讗: 讜讗诐 诇讗讜 讗谞讬 谞讜转谉 诇讱 诇驻讬 讟讜讘转 讛谞讗讛 砖讘讛谉. 讻诇讜诪专 诇驻讬 诪讛 砖谞讛谞讬转讬 讘诪讛 砖讬讞讝讬拽讜 诇讬 讟讜讘讛 讻砖讛谉 专讜讗讬诐 砖讗谞讬 诪讞讝专 诇砖讙专 诇讛诐 讻诇讬诐: 谞讗谞住 讘讛诇讬讻讛 讞讬讬讘. 诇驻讬 砖讻诇 讛谞讗讛 砖诇讜 讜讛讬讬谞讜 住讬讬注转讬讛 讚砖诪讜讗诇: 讜讘讞讝专讛 驻讟讜专 诪驻谞讬 砖讛讜讗 讻谞讜砖讗 砖讻专 讜谞讜砖讗 砖讻专 驻讟讜专 注诇 讛讗讜谞住讬谉 讜诪讬讛讜 讘讙谞讘讛 讜讗讘讚讛 讞讬讬讘 讻谞讜砖讗 砖讻专 讚讛讗 讗住讬拽谞讗 讘驻专拽 讛讗讜诪谞讬谉 砖讻诇 砖讜讗诇 诇讗讞专 砖讻诇讜 讬诪讬 砖讗讬诇转讜 谞注砖讛 砖讜诪专 砖讻专 讚讛讜讗讬诇 讜谞讛谞讛 诪讛谞讛 讜诪讜讻讞 诇讛 讛转诐 诪讛讱 讘专讬讬转讗 讚讻讬讜谉 讚讘讛诇讬讻讛 讛讜讛 砖讜讗诇 讘讞讝专讛 诪讬讛讗 谞讛讬 讚诇讗 讛讜讬 砖讜讗诇 砖讜诪专 砖讻专 讛讜讬: 讛讛讜讗 住驻住讬专讗 讚砖拽诇 讞诪专讗 诇讝讘讜谞讬 讘砖讜拽讗. 讚专讻谉 砖诇 讗讜转谉 住专住讜专讬谉 讛讬讛 诇讬拽讞 讘讛诪讛 讘讚诪讬诐 拽爪讜讘讬诐 讜讛讬讜 诪转谞讬诐 注诐 讛讘注诇讬诐 砖讗诐 诇讗 讬诪爪讗讜 诇讜拽讞讬谉 砖讬讞讝讬专讜讛 诇讛诐 讜讛讻讬 诪讜讻讞 讘讛讚讬讗 讘驻专拽 讛讗讜诪谞讬谉 讘讛讗讬 注讜讘讚讗 讙讜驻讬讛 讚诪讬讬转讬 诇讛 讛转诐 讘诇讬砖谞讗 讗讞专讬谞讗: 讞讝专讛 讚住驻住讬专讗 讻讛诇讬讻讛 讛讬讗. 讻诇讜诪专 讻讛诇讬讻讛 讚诪砖讙专 诇讘讬转 讞诪讬讜 讚诪讬 讚讛讻讗 谞诪讬 讘讞讝专讛 讗讬 诪砖讻讞 诇讝讘讜谞讬 诪讝讘讬谉 诇讛: 诪转谞讬' 砖讗谞讬 谞讛谞讛 诇注专诇讬诐 讜讻讜' 砖讗讬谉 讛注专诇讛 拽专讜讬讛 讗诇讗 诇砖诐 讛注讜讘讚讬 讻讜讻讘讬诐. 讚讻讜诇讛讜 讗驻讬诇讜 诪讜诇讬诐 诪讬拽专讜 注专诇讬诐 讻讚讻转讬讘 讻讬 讻诇 讛讙讜讬诐 注专诇讬诐 讗注''讙 讚讗讬转 讘讛讜 诪讜诇讬诐: 讜讗讜诪专 讜讛讬讛 讛驻诇砖转讬 讛注专诇. 讻诇讜诪专 讚讗讬 诪拽专讗 拽诪讗 讗讬讻讗 诇讚讞讜讬讬 讚讻讬 拽讗诪专 讻诇 讛讙讜讬诐 注专诇讬诐 注专诇讬 诇讘 拽讗诪专 讜讛讬讬谞讜 讚拽讗诪专 住讬驻讬讛 讚拽专讗 讚讻诇 讘讬转 讬砖专讗诇 注专诇讬 诇讘 讻诪讜转诐 诪砖''讛 讗诪专 讜讗讜诪专 讜讛讬讛 讛驻诇砖转讬 讛注专诇 讛讝讛 讚拽讗 拽专讬 诇讬讛 讚讜讚 注专诇 讗注''讙 讚诇讗 讬讚注 讗讬 谞讜诇讚 讻砖讛讜讗 诪讛讜诇 讜讻''转 谞讜诇讚 讻砖讛讬讗 诪讛讜诇 诇讗 砖讻讬讞讗 讜讗讜诪专 驻谉 转注诇讜讝谞讛 讘谞讜转 讛注专诇讬诐 讜讗讬 讗驻砖专 诇注诐 讙讚讜诇 砖诇讗 讬讛讬讜 讘讛诐 讻诪讛 讗谞砖讬诐 砖谞讜诇讚讜 讻砖讛诐 诪讜诇讬诐 讜讗驻讬诇讜 讛讻讬 讗诪专 讘谞讜转 讛注专诇讬诐: 砖砖诇砖 注砖专讛 讘专讬转讜转 谞讻专转讜 注诇讬讛. 砖诇砖 注砖专讛 讘专讬转讜转 谞讻转讘讜 讘驻专砖转 诪讬诇讛: 讙讚讜诇讛 诪讬诇讛 砖讛讬讗 讚讜讞讛 砖讘转 讛讞诪讜专讛. 讚讻转讬讘 讜讘讬讜诐 讛砖诪讬谞讬 讬诪讜诇 讘讬讜诐 讜讗驻讬诇讜 讘砖讘转: 诪诇讗 砖注讛. 讗诇讗 诪讬讚 砖谞转专砖诇 讘拽砖 讛诪诇讗讱 诇讛讜专讙讜: 砖讛讬讗 讚讜讞讛 讗转 讛谞讙注讬诐. 讚讻转讬讘 讬诪讜诇 讘砖专 注专诇转讜 讜讗驻讬诇讜 讬砖 砖诐 讘讛专转 讬拽讜抓: 诇讗 谞拽专讗 砖诇诐 注讚 砖诪诇. 讚讻砖爪讜讛讜 注诇 讛诪讬诇讛 讗''诇 讛拽讘''讛 讛转讛诇讱 诇驻谞讬 讜讛讬讛 转诪讬诐: 砖讛讬讗 砖拽讜诇讛 讻谞讙讚 讻诇 讛诪爪讜转 砖讘转讜专讛. 砖谞讗诪专 讛谞讛 讚诐 讛讘专讬转 讜讗注''讙 讚讛讗讬 讚诐 诇讗讜 讚诐 诪讬诇讛 讛讜讗 讗诇讗 拽专讘谉 诪''诪 讻讬讜谉 讚讘转讜专讛 讻讜诇讛 讻转讬讘 讘专讬转 讜讘诪讬诇讛 谞诪讬 讻转讬讘 讘专讬转 诪爪讜转讛 砖拽讜诇讛 讻谞讙讚 讻诇 讛诪爪讜转: 讙诪' 讗诪讜诇 讜讗爪讗 住讻谞讛 讛讬讗. 讗诐 讬诇讱 讘讚专讱 转讜讱 讙' 讬诪讬诐 讚讻诇 讙' 讬诪讬诐 讻讗讬讘 诇讬讛: 讚讻转讬讘 讜讬讛讬 讘讬讜诐 讛砖诇讬砖讬 讘讛讬讜转诐 讻讜讗讘讬诐 讜诇讗讜 诇诪讬诪专讗 讚讘讬讜诐 讛砖诇讬砖讬 讻讗讬讘 诇讬讛 讟驻讬 诪讬讜诪讗 拽诪讗 讗诇讗 诇讻讱 讛诪转讬谞讜 砖诪注讜谉 讜诇讜讬 注讚 讬讜诐 讛砖诇讬砖讬 讻讚讬 砖讬讛讜 讞诇讜砖讬谉 讘讬讜转专 砖谞讻讗讘讜 讙' 讬诪讬诐 讜讛讻讬 诪讜讻讞 讘驻' 专''讗 讚诪讬诇讛 (砖讘转 拽诇讚:):





专诪讘"谉

砖讗讬谞讬 谞讛谞讛 诪讬砖专讗诇 讗讜拽讬诪谞讗 诇诪转谞讬转讬谉 *讘讝讘讬谞讗 诪爪讬注讗讛 讗讘诇 讝讘讬谞讗 讞专讬驻讗 讛谞讗转 诇讜拽讞 讛讬讗 讜砖讗讬谞讬 谞讛谞转 诪讬砖专讗诇 诪讜讻专 讘讬讜转专 讜诇讜拽讞 砖讜讛 讘砖讜讛 讜讝讘讬谞讗 讚专诪讬 注诇 讗驻讬讛 讛谞讗转 诪讜讻专 讛讬讗 讜砖讗讬谞讬 谞讛谞讛 诪讬砖专讗诇 诪讜讻专 讘驻讞讜转 讜诇讜拽讞 砖讜讛 讘砖讜讛 砖讗讬谉 讬砖专讗诇 谞讛谞讬谉 诇讬 诪讜讻专 砖讜讛 讘砖讜讛 讜诇讜拽讞 讘驻讞讜转: 转讜住驻转讗. 讛谞讜讚专 诪讬砖专讗诇 讗住讜专 讘讙专讬诐 诪谉 讛讙专讬诐 诪讜转专 讘讬砖专讗诇 讛谞讜讚专 诪讬砖专讗诇 讗住讜专 讘讻讛谞讬诐 讜讘诇讜讬诐 诪讻讛谞讬诐 讜诇讜讬诐 诪讜转专 讘讬砖专讗诇 讛谞讜讚专 诪谉 讛讻讛谞讬诐 诪讜转专 讘诇讜讬诐 诪谉 讛诇讜讬诐 诪讜转专 讘讻讛谞讬诐 转谞讗 讛诪讜讚专 讛谞讗讛 诪讘谞讬 讛注讬专 讻诇 砖砖讛讛 砖诐 讬"讘 讞讚砖 讗住讜专 诇讬讛谞讜转 诪诪谞讜 诪讬讜砖讘讬 讛注讬专 注讚 砖诇砖讬诐 讬讜诐 诪讜转专 诇讬讛谞讜转 诪诪谞讜 诪讻讗谉 讜讗讬诇讱 讗住讜专 诇讬讛谞讜转 诪诪谞讜 讜讛诪讜讚专 讛谞讗讛 诪讘谞讬诐 诪讜转专 讘讘谞讬 讘谞讬诐:



拽讜谞诐 砖讗讬谞讬 谞讛谞讛 诇注专诇讬诐 诪讜转专 讘注专诇讬 讬砖专讗诇 讜讗住讜专 讘诪讜诇讬 讗讜诪讜转 讛注讜诇诐 拽讜谞诐 砖讗讬谞讬 谞讛谞讛 诇诪讜诇讬诐 讗住讜专 讘注专诇讬 讬砖专讗诇 讜诪讜转专 讘诪讜诇讬 讗讜诪讜转 讛注讜诇诐 砖讗讬谉 讛注专诇讛 拽专讜讬讛 讗诇讗 注诇 砖诐 讛注讜讘讚讬 讻讜讻讘讬诐 砖谞讗诪专 #讻讬 讻诇 讛讙讜讬诐 注专诇讬诐 讜讻诇 讘讬转 讬砖专讗诇 注专诇讬 诇讘 专讘讬 讗讜诪专 讙讚讜诇讛 诪讬诇讛 砖讛讬讗 砖拽讜诇讛 讻讙讙讚 讻诇 诪爪讜转讬讛 砖诇 转讜专讛 砖谞讗' #讛谞讛 讚诐 讛讘专讬转 讗砖专 讻专转 讛' 注诪讻诐 注诇 讻诇 讛讚讘专讬诐 讛讗诇讛:



住诇讬拽 驻讬专拽讗





专砖讘"讗

 专讘讗 讗诪专 讗驻讬诇讜 转讬诪讗 讚讘专讬 讛讻诇. 讻诇讜诪专 讗驻讬诇讜 诇讘谞讬 讻讛谞讬诐 讙讚讜诇讬诐, 讜讟注诪讗 讚诪讜讚专 讛谞讗讛 讚砖专讬 讚诪讬讬专讬 讘砖诇讜讛 注诇 诪谞转 砖诇讗 诇驻专讜注, 讻诇讜诪专 砖诇讗 讬讚讞拽谞讜 讛诪诇讜讛 谞诪讬 砖讬讝讚诪谉 诇诇讜讛 讜讬驻专注谞讜 诪专爪讜谞讜, 讚讛砖转讗 讗祝 注诇 驻讬 砖驻专注讜 诪讚讬专 诇讘注诇 讞讜讘 讚诪讜讚专 诇讗 讞砖讘讬谞谉 诇讬讛 讻诪讛谞讛, 驻讬专讜砖 [讚讛讗 讘诇讗讜 讛讻讬 鈥� 诇驻讬 讛砖讬"诪] 讗讬 诇讗 讘注讬 诇诪驻专注 诇讗 驻专注.


讜砖讜拽诇 诇讜 讗转 砖拽诇讜. 讚讜拽讗 讘砖砖诇讞 砖拽诇讜 讜谞讙谞讘 讗讜 谞讗讘讚 诇讗讞专 砖谞转专诪讛 转专讜诪讛, 讗讬 谞诪讬 诇讗讞专 砖讘讗 诇讬讚讬 讙讝讘专 诇讗 讛住驻讬拽 诇讛讘讬讗讜 诇诇砖讻讛 注讚 砖谞讗讘讚 讚转讜 诇讗 诪讞讬讬讘 (讚转谞谉) [讚转谞讜 鈥� 诇驻讬 讛砖讬"诪] 转讜专诪讬谉 注诇 讛讗讘讜讚 (讜转谞讬') [讜转谞谉 砖拽诇讬诐 驻专拽 讘' 讛诇讻讛 讗'] 讘谞讬 讛注讬专 砖砖诇讞讜 讗转 砖拽诇讬讛诐 讜谞讙谞讘讜 讗讜 砖谞讗讘讚讜 讗诐 诪砖谞转专诪讛 转专讜诪讛 谞砖讘注讬谉 诇讙讝讘专讬谉, 讜讛讻讬 诪讜拽讬 诇讛 谞诪讬 讘讻转讜讘讜转 [拽讞, 讗] 讘驻专拽 砖谞讬 讚讬讬谞讬, 讻诇讜诪专 讻讟注诪讗 讚诪转谞讬转讬谉 讚转讜专诪讬谉 注诇 讛讗讘讜讚 讙讘讬 驻诇讜讙转讗 讚转谞谉 讜讘谞讬 讻讛谞讬诐 讙讚讜诇讬诐. 讜诪讬讛讜 诪砖诪注 讚讚讜拽讗 诇专讘谞谉 讚讞谞谉 诪讜拽诪讬谞谉 诇讛 讛讻讬谉, 讗讘诇 诇讞谞谉 诇讗 讗爪讟专讻讬谞谉 诇讗讜拽诪讜讛 讘讛讻讬谉, 讗诇讗 讘诇讗讜 讛讻讬谉 砖专讬 讚讛讗 诇注讜诇诐 讛讜讛 诇讬讛 诪讘专讬讞 讗专讬 诪谞讻住讬讜, 讜讻讜诇讛 诪转谞讬转讬谉 讚讛讻讗 诇讞谞谉 诪砖讜诐 讗讘专讜讞讬 讗专讬 讛讜讗, 讜转讜专诪讬谉 讗转 转专讜诪讜转讬讜 讗驻讬诇讜 讘转讜专诐 诪砖诇讜 注诇 砖诇 讘注诇 讛讻专讬, 讜讻讚讗诪专讬谞谉 谞诪讬 诇讗讜拽诪讛 讘讙诪专讗. 讜讗祝 注诇 讙讘 讚讗诪专讬谞谉 讘诪住讻转 讻转讜讘讜转, 讘砖诇诪讗 砖讜拽诇 诇讜 讗转 砖拽诇讜 讚转谞谉 转讜专诪讬谉 注诇 讛讗讘讜讚, 诪讞讝讬专 诇讜 讗讘讚转讜 谞诪讬 诪爪讜讛 拽讗 注讘讬讚, 讗诇讗 驻讜专注 诇讜 讞讜讘讜 讛讗 拽讗 诪砖转专砖讬 诇讬讛, 讗诪专 专讘 讛讜砖注讬讗 讛讗 诪谞讬 讞谞谉 讛讬讗, 专讘讗 讗诪专 讗驻讬诇讜 转讬诪讗 讜讻讜', 讚诪砖诪注 诇讻讗讜专讛 讚砖讜拽诇 讗转 砖拽诇讜 讚讻讜诇讬 注诇诪讗 诪砖讜诐 讚转讜专诪讬谉 注诇 讛讗讘讜讚 讛讬讗, 讜驻讜专注 诇讜 讗转 讞讜讘讜 讛讜讗 讚诪讜拽讬 诪专 讻讞谞谉 讜诪专 讻讻讜诇讬 注诇诪讗, 讗驻讬诇讜 讛讻讬 诇讗 诪住转讘专讗 讗诇讗 讻讚讻转讬讘谞讗. 讜讟注诪讗 讚诪讘专讬讞 讗专讬 诪谞讻住讬讜 讘讬谉 讘驻讜专注 讗转 讞讜讘讜 讘讬谉 讘砖讜拽诇 讗转 砖拽诇讜 住讙讬, 讗诇讗 讚诪注讬拽专讗 讛讜讗 讚诇讗 讛讜讛 诪砖讻讞 讟注诪讗 诇驻讜专注 讗转 讞讜讘讜, 讜诪砖讻讞 讟注诪讗 诇砖拽讜诇 讗转 砖拽诇讜, 讜诇讘转专 讚讗讜拽讬 诇驻讜专注 讗转 讞讜讘讜 讻讞谞谉 转讜 诇讗 讗爪讟专讻讬谞谉 诇讛讛讬讗 讟注诪讗 讚砖讜拽诇 诇讜 讗转 砖拽诇讜. 讗诇讗 诪讬讛讜 讘讬专讜砖诇诪讬 诪砖诪注 讚砖讜拽诇 诇讜 讗转 砖拽诇讜 诇讻讜诇讬 注诇诪讗, 诪砖讜诐 讛讛讜讗 讟注诪讗 讚转讜专诪讬谉 注诇 讛讗讘讜讚 讛讜讗 讚讙专住讬谞谉 讛转诐 [讻转讜讘讜转 驻专拽 砖诇砖讛 注砖专 讛诇讻讛 讘'] 讜诪讬讬转讬 讛专讬讗"祝 讘讛诇讻讜转 讘驻专拽 砖谞讬 讚讬讬谞讬, 专讘讬 讗讘讗 讘专 诪诪诇 (讗讜') [讘注讬 鈥� 诇驻讬 讛砖讬"诪] 讛驻讜专注 砖讟专 讞讜讘 诇讞讘专讜 砖诇讗 诪讚注转讜 驻诇讜讙转讗 讚讞谞谉 讜讘谞讬 讻讛谞讬诐 讙讚讜诇讬诐, 讗诪专 专讘讬 讬讜住讬 讟注诪讗 讚讘谞讬 讻讛谞讬诐 讙讚讜诇讬诐 讛转诐 诇讬转 注诇讛 讘讚注转讜 砖转诪讜转 讗砖转讜 讘专注讘, 讘专诐 讛讻讗 诪驻讬讬住 讛讜讬谞讗 诇讬讛 讜讛讜讗 诪讞诇讬 诇讬 (讜讗祝 注诇 讙讘 讚讙讘讬) [讛讙注 注爪诪讱 讚讛讜讛 讙讘讬 鈥� 诇驻讬 讛砖讬"诪 讜讛讬专讜砖诇诪讬] 诪砖讻讜谉 诪驻讬讬住 讛讜讬谞讗 诇讬讛 讜讛讜讛 拽讗 讬讛讬讘 诇讬 诪砖讻讜谞讬, 注讚 讻讗谉 讘讬专讜砖诇诪讬. 讜讛讗讬 讟注诪讗 诇讗 住诇讬拽 讗诇讗 诇驻讜专注 讗转 讞讜讘讜 讗讘诇 诇讗 诇砖讜拽诇 讗转 砖拽诇讜, 讜讗祝 讛讜讗 讗讬谞讛 专讗讬讛 讚专讘讬 讬讜住讬 讛讜讗 讚住讘讬专讗 诇讬讛 讚讞谞谉 讜专讘谞谉 诇讗 驻诇讬讙讬 讗诇讗 讘诪驻专谞住 讗砖转 讞讘专讜 讗讘诇 讘注诇诪讗 诇讗, 讗诇讗 转专讜讜讬讬讛讜 讘讞讚讗 砖讬讟转讗 拽讬讬诪讬, 讜讛讜讗 讛讚讬谉 谞诪讬 诇专讘讛 讚讗讜拽讬 诇讛 诇诪转谞讬转讬谉 讚讛诪讜讚专 讛谞讗讛 讻讻讜诇讬 注诇诪讗, 讜驻讬专砖 讟注诪讗 讚驻讜专注 讘砖诇讜讛 注诇 诪谞转 砖诇讗 诇驻专讜注, 拽住讘专 讚砖讜拽诇 诇讜 砖拽诇讜 讻讻讜诇讬 注诇诪讗 讛讬讗, 讜诪砖讜诐 讚转讜专诪讬谉 注诇 讛讗讘讜讚, 讗讬 谞诪讬 讚讘讬谉 专讘讛 讚讛讻讗 讘讬谉 专讘讬 讬讜住讬 讚讬专讜砖诇诪讬 讗诇讬讘讗 讚专讘谞谉 讚讞谞谉 拽讗诪专讬, 讗讘诇 诇讞谞谉 讻讜诇讬 讗注诇诪讗 讗诪专讬 讚诪砖讜诐 诪讘专讬讞 讗专讬 诪谞讻住讬讜 讛讜讗, 讜讻讟注诪讗 讚诪住讬拽 讘讬专讜砖诇诪讬, 讚讗驻讬诇讜 讘讘注诇 讞讜讘 讚讜讞拽 讜讻讚讻转讬讘谞讗 诇注讬诇, 讜诪砖讜诐 讚诇讗 谞讻谞住 诇转讜讱 讬讚讜 讻诇讜诐. 讜转讚注 诇讱 讚注诇 讻专讞讱 诪讗谉 讚诪讜拽讬 诇拽诪谉 [谞讚专讬诐 诇讜, 讘] 转专诐 讗转 转专讜诪讜转讬讜 讘转讜专诐 诪砖诇讜 注诇 砖诇 讘注诇 讛讻专讬 诇讬转 诇讬讛 讟注诪讗 讚讬专讜砖诇诪讬, 讚讛讗 讘转专讜诪讛 诇讗 砖讬讬讱 诇诪讬诪专 诪驻讬讬住 讛讜讬谞讗. 讜讬砖 诪讬 砖驻讬专砖 讻讗谉 讚讬讛讬讘 注诇 诪谞转 砖诇讗 诇驻专讜注, 讻诇讜诪专 讚讬讛讬讘 讛讗讬 诪讚讬专 诇讘注诇 讞讜讘 砖诇 诪讜讚专 注诇 诪谞转 砖诇讗 (讬讞讝讬专) [讬讞讝讜专 鈥� 诇驻讬 讛砖讬"诪旨] 讜讬驻专注 诪诪谞讜, 讜讗讬讘专讗 讚诇讬砖谞讗 讚讙诪专讗 讗转讬讗 砖驻讬专 诇讛讗讬 驻讬专讜砖讗, 诪讚拽讗诪专 讚讬讛讬讘 注诇 诪谞转 砖诇讗 诇驻专讜注, 讜诇讗 拽讗诪专 砖诇讜讛 注诇 诪谞转 砖诇讗 诇驻专讜注, 讻讚讗诪专讬谞谉 讛转诐 讘驻专拽 砖谞讬 讚讬讬谞讬, 讜讛转诐 诪讜拽讬 诇讛 讘讞讚 讟注诪讗, 讜讛讻讗 讘讟注诪讗 讗讞专讬谞讗, 讜讛讬讬谞讜 谞诪讬 讚讛转诐 讗诪专讬谞谉 专讘 讛讜砖注讬讗 诇讗 讗诪专 讻专讘讛 (讻住讬驻讗) [讻讬住讜驻讗 鈥� 诇驻讬 讛砖讬"诪] 诪讬讛讗 诪讬 诇讬转 诇讬讛, 讜讛讻讗 讗诪专讬谞谉 讟注诪讗 讗讞专讬谞讗 讚砖讬讬讱 诇诪讗讬 讚拽讗诪专 讚讬讛讬讘 诇讘注诇 讞讜讘 注诇 诪谞转 砖诇讗 诇驻专讜注 诪谉 讛诇讜讛, 讜讛讬讬谞讜 讚拽讗诪专 讙讝专讛 砖诇讗 诇驻专讜注 讗讟讜 诇驻专讜注. 讜诪讬讛讜 讗讬谞讜 诪讞讜讜专 讘注讬谞讬 讻诇诇, 讞讚讗 讚讛讗 诇讗 讗讬爪讟专讬讱 诇讬讛 诇专讘讛 讻诇诇 诇诪讬诪专 注诇 讻专讞讬谉 (讗讜) [讗讬 鈥� 诇驻讬 讛砖讬"诪] 讻专讘谞谉 讚讞谞谉 诪讜拽诪转 诇讛 诪转谞讬转讬谉, 讜讚讗讬 诪住转诪讗 讘讚讬讛讬讘 诪讚讬专 注诇 诪谞转 砖诇讗 诇驻专讜注 诪谉 讛诪讜讚专 (讛讬讗) [讛讜讗 鈥� 诇驻讬 讛砖讬"诪] 讘讚讬讛讬讘 注诇 诪谞转 诇讬驻专注 讛讬讬谞讜 诪诇讜讛讜, 讚讛讗 诇讚讬讚讛讜 讞讜讝专 讛讜讗 讜谞驻专注 诪诪谞讜 讚诪诇讜讛 诪诪砖 讞砖讘讬谞谉 诇讬讛, 讜讗诐 讻谉 讗诪讗讬 谞拽讟 驻讜专注 讗转 讞讜讘讜 诇讬转谞讬 诪诇讜讛讜, 讜注讜讚 讚转谞谉 讘诪转谞讬转讬谉 讛诪讜讚专 讛谞讗讛 诪讞讘专讜 诇讗 讬诇讜谞讜, 讗诇诪讗 驻讜专注 诇讜 讗转 讞讜讘讜 讚拽转谞讬 驻讜专注 注诇 诪谞转 诇驻专讜注 讛讬讗 诪转谞讬转谉 讗诇讗 讚诪讚讬专 讬讛讬讘 诇讘注诇 讞讜讘 注诇 诪谞转 砖诇讗 诇讬驻专注 讛讗 诇讗 诪注诇讛 讜诇讗 诪讜专讬讚, 讚讛讗 讻讬讜谉 讚诪讚讬谞讗 (讘驻专注) [讘驻讜专注 鈥� 诇驻讬 讛砖讬"诪] 住转诐 讞讬讬讘 讛诇讜讛 诇讛讞讝讬专 诇讜 诇驻讜专注 讻讗讬诇讜 讛诇讜讛讜, 讗诐 讞讜讝专 讜谞驻专注 [讛专讬 讝讛 讗住讜专 诪砖讜诐 讚诪诇讜讛讜 讜转谞谉 诇讗 讬诇讜讛讜, 讜讗诐 讗讬谞讜 讞讜讝专 鈥� 诇驻讬 讛砖讬"诪] (讗诇讜) [讗诇讗 鈥� 诇驻讬 讛砖讬"诪] 砖谞转谉 注诇 诪谞转 砖诇讗 (诇驻专注) [诇讬驻专注 鈥� 诇驻讬 讛砖讬"诪] 讛讬讬谞讜 谞讜转谉 诇讜 诪转谞讛, 讚讛讗 讗讬 讘注讬 讬讛讬讘 讘转讜专转 驻专注讜谉 讜讞讜讝专 讜讙讜讘讛, 讜讻诇 砖讛讜讗 讬讻讜诇 诇讬转谉 讜诇讞讝讜专 讜诇讙讘讜转, 讻砖谞讜转谉 注诇 诪谞转 砖诇讗 诇讙讘讜转 讛讬讬谞讜 诪转谞讛, 讜讻讚转谞谉 诪拽讜诐 砖谞讜讟诇讬谉 注诇讬讛 砖讻专 转驻讜诇 讛谞讗讛 诇讛拽讚砖, 讗讘诇 诇讞谞谉 讚住讘讬专讗 诇讬讛 讚讻诇 砖驻讜专注 讜讗驻讬诇讜 注诇 诪谞转 诇讬驻专注 讗讬谞讜 讬讻讜诇 诇讞讝讜专 讜诇讙讘讜转 讚诪讘专讬讞 讗专讬 诪谞讻住讬讜 讛讜讗, 讗诐 讻谉 讘讬谉 讘驻讜专注 注诇 诪谞转 砖讬讞讝讜专 讜讬讙讘讛 诪诪谞讜, 讘讬谉 讘驻讜专注 注诇 诪谞转 砖诇讗 讬驻专注 诪诪谞讜 讗讬谞讜 (讗诇讗) [诇讗 鈥� 诇驻讬 讛砖讬"诪] 讻诪诇讜讛 讜诇讗 讻谞讜转谉 诪转谞讛, 讗诇讗 讻诪讝讬拽 谞讻住讬讜 注诇 诪谞转 砖讬讘专讬讞 讗专讬 诪谞讻住讬 讞讘专讜, 讜讙专诪转 讛谞讗讛 讘注诇诪讗 讛讬讗 讚拽讗 讙专讬诐 诇讬讛, 讜讛讬讬谞讜 讚讗诪专讬谞谉 诇讛讚讬讗 讘讙诪专讗, 讗诇诪讗 诪讘专讬讞 讗专讬 诪谞讻住讬讜 讛讜讗, 讜讗讬 讘驻讜专注 注诇 诪谞转 砖诇讗 诇讬驻专注 诪诪谞讜 砖专讬, 讗驻讬诇讜 诇诪讗谉 讚诇讬转 诇讬讛 诪讘专讬讞 讗专讬 诪谞讻住讬讜, 诪谞讗 诇讬讛 讚讛讗讬 转谞讗 住讘专 讚驻讜专注 讞讜讘讜 砖诇 讞讘专讜 诪讘专讬讞 讗专讬 诪谞讻住讬讜 讛讜讬, 讚诇诪讗 诪砖讜诐 讚讬讛讬讘 注诇 诪谞转 砖诇讗 诇驻专讜注 讛讜讗 诪转谞讬转讬谉 诇讻讜诇讬 注诇诪讗, 讜讛讗 讚讗诪专讬谞谉 讛讻讗 讘讚讬讛讬讘 注诇 诪谞转 砖诇讗 诇驻专讜注, 讜讛转诐 讗诪专讬谞谉 讘砖诇讜讛 注诇 诪谞转 砖诇讗 诇驻专讜注, 转专讜讬讬讛讜 诇讞讚 驻讬专讜砖讗 住诇拽谉, 讜诇讬砖谞讬 讘注诇诪讗 谞讬谞讛讜, 讜讚讗诪专讬谞谉 谞诪讬 讛转诐 (讻住讬驻讗) [讻讬住讜驻讗] 诪讬讛讗 (讗讬转) [诇驻讬 讛讙诪专讗 讘讻转讜讘讜转 拽"讞 注"讘 爪专讬讱 诇讜诪专: 诪讬 诇讬转, 讜讻谉 讻转讘 专讘讬谞讜] 诇讬讛, 讜讛讻讗 讗诪专讬谞谉 讙讝专讛 砖诇讗 诇驻专讜注 讗讟讜 注诇 诪谞转 诇驻专讜注 转专讬 讟注诪讬 谞讬谞讛讜, 讜讛讻讬 拽讗诪专 讞讚讗 讜讛转诐 拽讗诪专 讞讚讗 讜讟讜讘讗 讗讬讻讗 讚讻讜转讬讛. 讻谉 谞专讗讛 诇讬. 讜转讜专诐 讗转 转专讜诪转讜 诪注砖专 诪注砖专讜转讬讜 讚拽转谞讬, 讘转讜专诐 讜诪注砖专 诪砖诇 讘注诇 讛讻专讬 注诇 讘注诇 讛讻专讬, 讜讘讗讜诪专 讻诇 讛专讜爪讛 诇转专讜诐 讬转专讜诐, 讜讛讗 讚讛讜讛 诪讜拽讬 诇讛 讘讙诪专讗 讘转讜专诐 诪砖诇讜 注诇 讘注诇 讛讻专讬, 讛讛讬讗 讗诇讬讘讗 讚讞谞谉 讛讬讗, 讗讘诇 诇专讘谞谉 诇讗 讗驻砖专 诇讗讜拽诪讛 讘讛讻讬, 讚讛讗 拽讗 诪砖转专砖讬 诇讬讛, 讜讻讚讻转讬讘谞讗 诇注讬诇.


注诪讚 讗讞讚 讜驻专谞住 讗转 讗砖转讜 讛谞讬讞 诪注讜转讬讜 注诇 拽专谉 讛爪讘讬.  诪住转讘专讗 诇讬 讚讚讜拽讗 讘驻讜专注 讜诪驻专砖 砖诪讞诪转 诪讝讜谞讜转 砖讞讬讬讘 诇讛 讘注诇讛 讛讜讗 谞讜转谉 诇讛 讚讘讻讬 讛讗讬 讙讜讜谞讗 讛讜讗 讗讬谞讜 讞讬讬讘 诇砖诇诐, 讻讬讜谉 讚诇讗 讗诪专 诇讜 砖讬驻专注 诇讛 讘砖讘讬诇讜, 讜讛讬讗 谞诪讬 讗讬谞讛 讞讬讬讘转 诇砖诇诐 砖讛专讬 诇讗 诇讜转讛 诪诪谞讜 诇讗 讗讻诇讛 讗诇讗 讘转讜专转 驻专注讜谉 讞讜讘, 讗讘诇 讻砖驻专谞住 住转诐 讞讜讝专 讛讜讗 讜讙讜讘讛, 砖讻诇 讛诪驻专谞住 住转诐 讗讬谞讜 诪驻专谞住 讘转讜专转 诪转谞讛 讗诇讗 讘转讜专转 讛诇讜讗讛, 讜讛专讗讬讛 [注讬讬谉 讘讞讜砖谉 诪砖驻讟 住讬诪谉 专"讚 讘讘讬转 讬讜住祝 砖讻谉 讻转讘 专讘讬谞讜 讘转砖讜讘讜转讬讜] 诪讬转讜诪讬诐 砖住诪讻讜 讗爪诇 讘注诇 讛讘讬转 讚讬转讜诪讬诐 拽讟谞讬诐 讗讬谞谉 讬讻讜诇讬谉 诇讛转谞讜转, 讜注讜讚 诪谉 [讘讘讗 诪爪讬注讗 拽讗, 讗] 讛讬讜专讚 诇转讜讱 砖讚讛 讞讘专讜 讜谞讟注讛 砖诇讗 讘专砖讜转. 讜注讜讚 讚讙专住讬谞谉 讘讬专讜砖诇诪讬 [驻专拽 讞诪讬砖讬 讛诇讻讛 讗'] 讘诪住讻转 诪爪讬注讗, 讙讘讬 讛诪诇讜讛 讗转 讞讘专讜 诇讗 讬讚讜专 讘讞爪专讜, 讞讚 讘专 谞砖 讗砖讗讬诇 诇讞讘专讬讛 讚讬谞专讬谉 讗砖专讬转讬讛 讙讜 讘讬转讬讛, 讗诪专 诇讬讛 讛讘 诇讬 讗讙专 讘讬转讬 讗诪专 诇讬讛 讛讘 诇讬 讚讬谞专讬, 讗转讗 注讜讘讚讗 拽讜诪讬 专' 讘讗 讘专 讘讬谞讗 [讘讬专讜砖诇诪讬 诇驻谞讬谞讜 讙专讬住: 讗诪专 诇讬讛 讜拽讬诐] 讜诪专讬拽讗 诇讬讛 诪讗讬 讚讛讜讛 讞讝讬 诇诪砖专讬讬讛, 讜讛讻讗 讜讚讗讬 讘砖讛砖专讛 讗讜转讜 讘讙讜 讘讬转讬讛 住转诐 拽讗 诪讬讬专讬, 讜诇讗 讘诪注诪讬讚讜 诪驻讜专砖 讘砖讻专, 讚讗讬 诇讗 诇讗 讛讜讛 讗诪专 诇讬讛 讗讬讚讱 讛讘 诇讬 讚讬谞专讬, 讜讗砖专讜转讬讛 谞诪讬 诇讗 讘讗讙专 诪砖诪注, 讜讻谉 谞诪讬 诇讗 诪砖讜诐 专讘讬转 拽讗诪专, 讚讗诐 讻谉 诇讗 讛讜讛 讗诪专 诇讬讛 讗诇讗 讛讘 诇讬 讗讙专 讘讬转讬, 讗诇诪讗 讻诇 砖诪砖专讛 讗转 讞讘专讜 讘转讜讱 讘讬转讜 住转诐, 诇讗 诇转讜专转 诪转谞讛 讜诇讛注诪讬讚讜 讘讞谞诐 诪转讻讜讜谉 讗诇讗 讘砖讻专, 讜讻讬讜谉 砖讻谉 讛诪驻专谞住 讗砖转 讞讘专讜 住转诐, 诇讗 讘转讜专转 诪转谞讛 诪驻专谞住 讜诇讗 讘转讜专转 驻专注讜谉 讞讬讜讘 诪讝讜谞讜转 讛讘注诇 讗诇讗 讘转讜专转 诪诇讜讛, 讜讛讬讗 讗讜 讘注诇讛 讞讬讬讘讬谉 诇砖诇诐. 讜谞专讗讛 诇讬 讚讻讬讜谉 砖讻谉 讛诪驻专谞住 住转诐 讗砖转 讞讘专讜 讛专讬 讛讜讗 讞讜讝专 讜谞驻专注 诪谉 讛讘注诇, 讻讬讜谉 砖讛讘注诇 讞讬讬讘 讘诪讝讜谞讜转讬讛 讘转谞讗讬 讘讬转 讚讬谉, 讚讛讜讛 诇讬讛 讻讬讜专讚 诇转讜讱 砖讚讛 砖诇 讞讘专讜 讻讚讗诪专谉, 讜讛讜讗 讛讚讬谉 诇讝谉 讗转 注讘讚讜 讜讗转 砖驻讞转讜 讛注讘专讬讬诐, 砖讗讬谉 讛讘注诇讬诐 讬讻讜诇讬诐 诇讜诪专 诇讛诐 注砖讛 注诪讬 讜讗讬谞讬 讝谞讱, 讚讻诇 讛诪诇讜讛 诪讝讜谞讜转 住转诐 诇讗诇讜 讻讗讬诇讜 诪诇讜讛 诇讗讚讜谉, 转谞讬讗 诇拽诪谉 [谞讚专讬诐 诪讝, 讘] 讘驻专拽 讛砖讜转驻讬谉 讛讗讜诪专 诇讗砖转讜 拽讜谞诐 砖讗谞讬 谞讛谞讛 诇讱 诇讜讛 讜讘注诇讬 讞讜讘 讘讗讬谉 讜谞驻专注讬谉 诪诪谞讜, 讜讛讛讬讗 诇讗 诪砖诪注 诇讬 讚讘诇讜讛 诪诪砖 讛讬讗, 讚讗讬 讘砖诇讜讞讛 讛讬讗 讘驻讬专讜砖 诪谉 讛诪诇讜讛 讘讻讬 讛讗 讗讬谉 讘注诇 讞讜讘 讬讻讜诇 诇讞讝讜专 注诇 讘注诇讛, 砖讛讜讗 诇讗 讛诇讜讛 讗转 讛讘注诇 讗诇讗 讗转 讛讗砖讛, 讜诪诪谞讛 讛讜讗 讙讜讘讛 讜讛讬讗 讞讜讝专转 讜讙讜讘讛 诪诪谞讛, 讜讻诪讜 砖驻讬专砖 专砖"讬 讝"诇 讘诪住讻转 讻转讜讘讜转 [拽讝, 讘 讘诪砖谞讛 讚讬讘讜专 讛诪转讞讬诇 讞谞谉 讜讻讜'] 讘驻专拽 砖谞讬 讚讬讬谞讬 讙讝专讜转, 诇讜转讛 讜讗讻诇讛 转讜讘注讛 诪诪谞讛 讜讛讬讗 转讜讘注转 诪谉 讛讘注诇. 讜讻讬讜谉 砖讻谉 讗诐 讘注诇讬 讞讜讘 讘讗讬诐 讜谞驻专注讬诐 诪谉 讛讘注诇 讜诪讚注转讜, 讛讜讛 诇讬讛 讻诪讜讚专 讛谞讗讛 诪讞讘专讜 砖驻讜专注 诇讜 讗转 讞讜讘讜 讚讙专诐 讛谞讗讛 讘诇讞讜讚 讛讬讗, 讜诇讗 砖讬讬讱 诇诪讬讚拽 诪讬谞讛 讗讬 讻讙讚讜诇讬诐 讚诪讜 讗讜 诇讗, 讘讻讬 讛讗讬 讙讜讜谞讗 讚讛讗讬 诪讘专讬讞 讗专讬 诪谞讻住讬讜 讜讛讜讗 诇讞谞谉, 讜诇专讘谞谉 讚讞谞谉 讛专讬 讝讛 讗住讜专 诇讙诪专讬. 讜注讜讚 讚讗讬 讘讻讬 讛讗讬 讙讜讜谞讗 拽讗 诪讬讬专讬, 诇诪讛 诇谉 诇讗讛讚讜专讬 讘转专 讘专讬讬转讗 讚讛讗讜诪专 诇讗砖转讜, 诇讬讚讜拽 诪诪转谞讬转讬谉 讚讘驻专拽讬谉 [诇拽诪谉 (谞讚专讬诐 诪讙, 讗)] 讚转谞谉 讛诪讜讚专 讛谞讗讛 诪讞讘专讜, 讜讗讬谉 诇讜 诪讛 讬讗讻诇 讬诇讱 讗爪诇 讞谞讜谞讬 讛专讙讬诇 讗爪诇讜 讜讗讜诪专 诇讜 讗讬砖 驻诇讜谞讬 诪讜讚专 讛谞讗讛 诪诪谞讬 讜讗讬谞讬 讬讜讚注 诪讛 讗注砖讛 诇讜, 讛讜讗 谞讜转谉 诇讜 讜讘讗 讜谞讜讟诇 诪讝讛, 讛诇讻讱 注诇 讻专讞讱 讘砖诇讗 诇讜转讛 讛讬讗 拽讗 诪讬讬专讬, 讗诇讗 讜讚讗讬 讘诪驻专谞住 住转诐, 讜诇讜讛 诇讗讜 讚讜拽讗 诇讜讛 讘驻讬专讜砖 讗诇讗 讗讜讻诇转 住转诐 诪讬讚讜 诇讜讛 拽专讬 诇讛, 诪砖讜诐 讚讚讬谞讗 讛讻讬 讚诪诇讜讛 讛讬讗 讜诇讗 诪转谞讛, 讜诪讬讛讜 讛讛讬讗 讚诇讜讛 讜讘注诇讬 讞讜讘 讘讗讬诐 讜谞驻专注讬谉 诪诪谞讜 讚讗讬讬转讬谞谉 诇讗讜 专讗讬讛 讛讜讗 讻诇 讻讱, 讚讗讬讻讗 诇讚讞讜讬讬 讚诇讗 讚诪讬 诇驻讜专注 诇讜 讞讜讘讜, 讚砖讗谞讬 讛转诐 砖讛讘注诇 讞讬讬讘 诇砖诇诐 诪诇讜转讛, 讜讛诇讻讱 讗讬讻讗 诇讚诪讜讬讬 诇讞诇讬驻讬 讗讬住专, 讜诇拽诪谉 讘诪拽讜诪讛 谞讗专讬讱 讘讛 讬讜转专 讘住讬讬注转讗 讚砖诪讬讗.





专讬讟讘"讗

拽讜谞诐 砖讗谞讬 谞讛谞讛 诇讛诐 讜讛诐 诇讬 讬讛谞讛 诇讗讜诪讜转. 驻讬专砖 讛专讘 驻讬谞讞住 讛诇讜讬 讝"诇 讚讛讗 拽讗 诪砖诪注 诇谉 讚诇讗 转讬诪讗 讚讛讜讛 诇讬讛 讻谞砖讘注 注诇 讚讘专 砖讗讬 讗驻砖专 诇拽讬讬诪讜 讻谞砖讘注 砖诇讗 讬讬砖谉 砖诇砖讛 讬诪讬诐 讚讛讗 讗讻转讬 诪爪讬 诇讬转讛谞讬 诇讗讜诪讜转 讛注讜诇诐 讜讚讘专 砖讗驻砖专 诇拽讬讬诪讜 讛讜讗 讗讘诇 讗讘诇 谞讚专 砖诇讗 讬讛谞讛 诇注讜诇诐 诇讘专讬讜转 讜诇讗 讬讛谞讜 讛诐 诇讜 讛讜讬 讚讘专 砖讗讬 讗驻砖专 诇拽讬讬诪讜 讜讛讬讜 诪诇拽讬谉 讗讜转讜 讜谞讛谞讛 诇讗诇转专:



转讜住驻转讗 讛谞讜讚专 诪讬砖专讗诇 讗住讜专 讘讙专讬诐. 驻讬' 讚讙专讬诐 谞诪讬 讘讻诇诇 讬砖专讗诇 讜讛讬讬谞讜 讙专 砖诪诇 讜讟讘诇 讻专讗讜讬:



诪谉 讛讙专讬诐 诪讜转专 讘讬砖专讗诇. 讚诇讗讜 讙专讬诐 诪讬拽专讜 讜驻砖讬讟讗 讗诇讗 讚转谞讗 诇讛 讗讙讘 专讬砖讗:



诪讬砖专讗诇 讗住讜专 讘讻讛谞讬诐 讜诇讜讬诐. 讚讻讜诇讛讜 讘讻诇诇 讬砖专讗诇:



诪讻讛谞讬诐 讜诇讜讬诐 诪讜转专 讘讬砖专讗诇 讛谞讜讚专 诪谉 讛讻讛谞讬诐 诪讜转专 讘诇讜讬诐 诪谉 讛诇讜讬诐 诪讜转专 讘讻讛谞讬诐. 驻讬专讜砖 讜讗注"讙 讚讘注砖专讬诐 讜讗专讘注讛 诪拽讜诪讜转 谞拽专讗讜 讛讻讛谞讬诐 诇讜讬诐 讻讚讗讬' 讘讬讘诪讜转 [讚祝 驻讜:] 诇讗 拽专讜 讗讬谞砖讬 诇讜讬诐 讗诇讗 诇诇讜讬诐 诪诪砖 讜讘谞讚专讬诐 讛诇讱 讗讞专 诇砖讜谉 讘谞讬 讗讚诐 讜诪住转讘专讗 讚谞讜讚专 诪谉 讛讻讛谞讬诐 讗住讜专 讘讞诇诇讬 讻讛讜谞讛 讚讛谞讛讜 谞诪讬 讻讛谞讬诐 诪讬拽专讜 讜讛讬讬谞讜 讚诇讗 谞拽讟 讗诇讗 诪讜转专 讘诇讜讬诐 讜讻"讚 诪讜专讬 谞"专:



转谞讬讗 讛诪讜讚专 讛谞讗讛 诪讘谞讬 讛注讬专 讻诇 砖砖讛讛 砖诐 砖谞讬诐 注砖专 讞讚砖. 驻讬专讜砖 拽讜讚诐 谞讚专讜 讛讜讜 诪讘谞讬 讛注讬专 讜讗住讜专 讘讛诐 讜讻谉 讛讚讬谉 讘谞讜讚专 诪讗谞砖讬 讛注讬专 讻讚诪讜讻讞 讘讘"讘 讘驻专拽讗 拽诪讗 [讚祝 讞.] 讜讛转诐 转谞谉 砖讻诇 砖拽谞讛 砖诐 讘讬转 讚讬专讛 讛专讬 讛讜讗 讻讗谞砖讬 讛注讬专 (讗) 诪讬讬专讬 诇转转 讘驻住讬 讛注讬专 讜讘诪住讬诐 讜讗专谞讜谞讬讜转 讜讛讜讗 讛讚讬谉 诇谞讚专讬诐 讚讻讬 讛讚讚讬 谞讬谞讛讜 讻讚讗讬转讗 讛转诐 讜讚注转 诪讜专讬 谞专"讜 砖讛谞讜讚专 讗讜 (讘) 讛诪讗讞专讬' 注诇 诪讬 砖讛讜讗 诪拽讛诇 驻诇讜谞讬 讚讬谞讜 讻谞讜讚专 诪讘谞讬 讛注讬专:



诪讬讜砖讘讬 讛注讬专 注讚 砖诇砖讬诐 讬讜诐 诪讜转专 诇讬讛谞讜转 诪诪谞讜. 诪讻讗谉 讜讗讬诇讱 讻诇讜诪专 砖谞砖转讛讛 讘注讬专 砖诇砖讬诐 讬讜诐 拽讜讚诐 诇谞讚专讜 砖诇 讝讛 讜讗驻讬诇讜 讚注转讜 诇讞讝讜专 讞砖讜讘 讬讜砖讘讬 讛注讬专 讜讗住讜专 诇讬讛谞讜转 诪诪谞讜:



讜讛诪讜讚专 讛谞讗讛 诪讘谞讬诐 诪讜转专 讘讘谞讬 讘谞讬诐. 驻讬专讜砖 讚讗注"讙 讚讘诇砖讜谉 转讜专讛 诪讬拽专讜 讘谞讬 讘谞讬诐 讘谞讬诐 讘谞讚专讬诐 讛诇讱 讗讞专 诇砖讜谉 讘谞讬 讗讚诐 讜诇讗 诪讬拽专讜 讘谞讬诐 讗诇讗 讘谞讬诐 诪诪砖 诪讬讛讜 讬砖 讘诪砖诪注 讗驻讬诇讜 讘谞讜 诪诪讝专 讜诪住转讘专讗 讚谞讜讚专 讛谞讗讛 诪讝专注讜 讗驻讬诇讜 讘谞讬 讘谞讬诐 讘讻诇诇 讚讛讻讬 诪讬拽专讜 讗驻讬诇讜 讘诇砖讜谉 讘谞讬 讗讚诐 (讘转讜住' 砖诇驻谞讬谞讜 诇讗 讛讜讝讻专 讛讱 讘讘讗 讚讛诪讜讚专 诪讘谞讬诐 讜讗讜诇诐 讛专讗"砖 讛讘讬讗 讘专讬讬转讗 讝讜 讜注讬讬谉 讘住驻专 诪砖讻谞讜转 讬注拽讘 驻专砖转 讘诇拽 讚祝 拽注"讜 注"讘 讜注讬讬谉 讘诪住' 讘转专讗 讚祝 拽诪"讙 注"讘 砖讛讘讬讗讜 讛砖"住):



诪转谞讬' 拽讜谞诐 砖讗讬谞讬 谞讛谞讛 诪谉 讛注专诇讬诐 诪讜转专 讘注专诇讬 讬砖专讗诇. 驻讬' 砖诇讗 谞讬诪讜诇 诪驻谞讬 砖诪转讜 讗讞讬讜 诪讞诪转 诪讬诇讛 讜讗住讜专 讘诪讜诇讬 注讜讘讚讬 讻讜讻讘讬诐 讚注讜讘讚讬 讻讜讻讘讬诐 讗驻讬诇讜 讬砖诪注讗诇 诪讛讜诇 讜讙讘注讜谞讬 诪讛讜诇 注专诇讬诐 诪拽专讜 讘诇砖讜谉 讘谞讬 讗讚诐 讜讙诐 讘诇砖讜谉 转讜专讛 讻讚讻转讬讘 讻讬 讻诇 讛讙讜讬诐 注专诇讬诐 讜讗讬谉 砖讜诐 讬砖专讗诇 谞拽专讗 注专诇 住转诐 讗诇讗 注专诇讬 诇讘 (注讬' 讘诪"砖 讛转讜住' 讘诪住' 讬讘诪讜转 讚祝 注"讗 住注"讗 讜讘诪住' 注"讝 讚祝 讻"讝 注"讗):



讙诪' 专讘讬 讗讜诪专 讙讚讜诇讛 讛诪讬诇讛 砖讛讬讗 砖拽讜诇讛 讻谞讙讚 讻诇 讛诪爪讜转 砖讘转讜专讛 砖谞讗诪专 讛谞讛 讚诐 讛讘专讬转 讗砖专 讻专转 讛' 注诪讻诐 注诇 讻诇 讛讚讘专讬诐 讛讗诇讛 诪诇诪讚 砖砖拽讜诇 讛讘专讬转 讻谞讙讚 讻诇 讚讘专讬 讛转讜专讛:





驻讬专讜砖 讛专讗"砖

讻讟讜讘转 讛谞讗讛 砖讗谞讬 谞讛谞讛. 讘诪讛 砖诪讞讝讬拽讬诐 诇讬 讟讜讘讛 砖讛讬讬转讬 专讜爪讛 诇讻讘讚诐:



驻讟讜专 诪驻谞讬 砖讛讜讗 讻谞讜砖讗 砖讻专. 讗讞讝专讛 拽讗讬 讚转讜 诇讗 讛讜讬 砖讜讗诇 讚驻住拽讛 讛谞讗转讜 讜诪讬讛讜 砖"砖 讛讜讬 讜讞讬讬讘 讘讙谞讘讛 讜讗讘讚讛 讚讛讜讗讬诇 讜谞讛谞讛 诪讛谞讛:



讛讛讜讗 住驻住讬专讗. 住专住讜专 诪拽讘诇 讛讞驻抓 讘拽爪讘讛 讗诐 讬诪讻讜专 讘讬讜转专 讛诪讜转专 砖诇讜 讜讗诐 诇讗 讬诪爪讗 拽讜谞讬诐 讬讞讝讬专 讛讞驻抓 诇讘注诇讬讜:



诪讜转专 讘注专诇讬 讬砖专讗诇. 砖诪转讜 讗讞讬讜 诪讞诪转 诪讬诇讛:



诪讜转专 讘诪讜诇讬 注讜讘讚讬 讻讜讻讘讬诐. 讻讙讜谉 注专讘讬 诪讛讜诇 讗讜 讙讘注讜谞讬 诪讛讜诇:



讬"讙 讘专讬转讜转  谞讻专转讜 注诇讬讛. 讘驻专砖转 诪讬诇讛 砖谞讗诪专 诇讗讘专讛诐 讗讘讬谞讜 注"讛 讻转讬讘 讬"讙 驻注诪讬诐 讘专讬转:



砖讛讬讗 讚讜讞讛 讗转 讛砖讘转. 讻讚讚专砖讬谞谉 讘驻专拽 专"讗 讚诪讬诇讛 (砖讘转 拽诇讗:) 讜讘讬讜诐 讜讗驻讬诇讜 讘砖讘转:



砖讛讬讗 讚讜讞讛 讗转 讛谞讙注讬诐. 讚讚专砖讬谞谉 讬诪讜诇 讜讗驻讬诇讜 讘诪拽讜诐 讘讛专转 讜讗讬谉 讻讗谉 诪砖讜诐 拽讜爪抓 讘讛专转讜 砖讛讜讗 讘诇讗讜 讚讻转讬讘 讛砖诪专 讘谞讙注 讛爪专注转:



诪驻谞讬 砖谞转注住拽 讘诪诇讜谉. 讜拽专讜讘 诇诪爪专讬诐 讛讬讛 讜讗讬谉 注讜讚 住讻谞讛:





讛诪讗讬专讬

讛诇讜拽讞 讻诇讬诐 诪讘讬转 讛讗讜诪谉 诇砖诇讞诐 诇讘讬转 讞诪讬讜 专"诇 诇讗专讜住转讜 讜讛转谞讛 讘诪拽讞讜 注诇 诪谞转 砖讗诐 诪拽讘诇讬谉 诪诪谞讜 讬转谉 讚诪讬讛诐 讻诪讜 砖讛转谞讛 讜讗诐 诇讗 讬拽讘诇讜讛 讬讛讗 谞讜转谉 砖讻专讜 讻驻讬 讟讜讘转 讛谞讗讛 砖讬拽讘诇 诪讛诐 讘诪讛 砖诪讞讝讬拽讬诐 诇讜 讟讜讘讛 注诇 砖讛讜讗 诪砖讙讬讞 讘讻讱 谞讗谞住讜 讘讛诇讬讻讛 讞讬讬讘 砖讻诇 砖诇讗 谞转讘专专 讗诐 讬拽讘诇讜诐 讗诐 诇讗讜 讛专讬 讛诐 讘讞讝拽转 诇拽讜讞讬诐 讜讞讬讬讘 讘讗讞专讬讜转诐 讜诇讗 诪驻谞讬 砖专讜讘 讞讜转谞讬诐 诪拽讘诇讬诐 砖讛专讬 讗讬谉 讛讜诇讻讬谉 讘诪诪讜谞讜转 讗讞专 讛专讜讘 讗诇讗 砖诪讗讞专 砖讛讜专讙诇讜 诇拽讘诇 讞讝拽讛 讛讜讗 砖讬拽讘诇讛讜 讜讛专讬 讬砖 讻讗谉 专讜讘 讜讞讝拽讛 讜讝讜 讜讚讗讬 驻讬专讜砖讜 讘砖讛讚诪讬诐 拽爪讜讘讬诐 讗讜 砖拽爪抓 讚诪讬讛诐 注诪讜 讘讞讝专讛 驻讟讜专 专"诇 诪谉 讛讗讜谞住讬谉 砖诪讗讞专 砖谞转讘专专 砖诇讗 拽讘诇讜诐 谞住转诇拽 诪注诇讬讜 讚讬谉 诪拽讞 讜谞注砖讛 注诇讬讛诐 砖讜诪专 砖讻专 诇讛转讞讬讬讘 讘讙谞讬讘讛 讜讗讘讬讚讛:



诇拽讞讛 注诇 诪谞转 诇诪讻讜专 讗驻讬诇讜 讛转谞讛 砖讬讘讬讗诐 诇诪拽讜诐 驻诇讜谞讬 讜讗诐 诇讗 讬诪讻讜专 砖诐 砖讬讞讝讬专谞讛 诇讜 讗祝 讘讞讝专讛 讞讬讬讘 砖讻诇 砖注讛 讚注转讜 诇诪讻讜专 讘讻诇 诪拽讜诐 砖讬讜讻诇 讜诇讗 讬爪讗讛 诪讞讝拽转 诪拽讞 注讚 砖转讞讝讜专 诇专砖讜转 讘注诇讬诐 讜讻诪讜 砖讘讬讗专谞讜 讘诪爪讬注讗 驻专拽 讛讗讜诪谞讬谉 讜讻谉 讗诐 讛讬讛 住专住讜专 讜讛讜讗 砖讛讜讗 诇讜拽讞 诪讝讛 讜诪讜讻专 诇讝讛 讜讻砖讗讬谞讜 讬讻讜诇 诇诪讻讜专 讛讜讗 诪讞讝讬专讛 讜谞讟诇 讘讛诪讛 诪讗讞讚 诇诪讻专讛 讘砖讜拽 讜诇讗 诪讻专讛 讜讛讬讛 诪讞讝讬专讛 讜诪转讛 讘讞讝专讛 讞讬讬讘 砖讻诇 砖讛讜讗 谞讜讟诇 诪讝讛 专讙讬诇 讛讜讗 诇诪讻讜专 讘讻诇 诪拽讜诐 砖讬讜讻诇 讘讬谉 讘讛诇讬讻讛 讘讬谉 讘讞讝专讛 讜讬砖 诪驻专砖讬诐 讘住专住讜专 讝讛 讻住专住讜专讬诐 砖诇谞讜 砖谞讜讟诇讬诐 讞驻爪讬诐 砖诇 讘注诇讬 讘转讬诐 讜谞讜转谞讬谉 诇讛诐 砖讻专 讜讗讬谉 讛讚讘专讬诐 谞专讗讬谉 诇讞讬讬讘 讘讗诇讜 讻诇诇 诇讗 讘讛诇讬讻讛 讜诇讗 讘讞讝讬专讛:



讘转讜住驻转讗 讗诪专讜 讛谞讜讚专 讛谞讗讛 诪讘谞讬 讛注讬专 讜讘讗 讗讞讚 讜讬砖讘 砖诐 讜专"诇 砖讛讬讛 砖诐 讘砖注转 讛谞讚专 讗驻讬诇讜 注诪讚 砖诐 讻诇 砖诇砖讬诐 讘转讜专转 讚讬专讛 诪讜转专 讘讜 讻诇讜诪专 注讚 砖讬注诪讜讚 砖诐 砖谞讬诐 注砖专 讞讚砖 讗讘诇 讗诐 谞讚专 诪讬讜砖讘讬 讛注讬专 讗驻讬诇讜 诇讗 讛讬讛 砖诐 讘砖注转 讛谞讚专 讻诇 砖注诪讚 砖诐 砖诇砖讬诐 讬讜诐 讘转讜专转 讚讬专讛 讗住讜专 讘讜:



谞砖诇诐 讛驻专拽 转讛诇讛 诇讗诇:



讗讬谉 讘讬谉 讛诪讜讚专 讜讻讜' 讻讘专 讘讬讗专谞讜 讘驻转讬讞转 讛诪住讻转讗 注诇 讛讞诇拽 讛讞诪讬砖讬 砖讘讛 砖讛讻讜谞讛 讘讜 诇讘讗专 讘诪讜讚专 讛谞讗讛 诪讞讘讬专讜 讘讗讬 讝讛 讚讘专 讗住讜专 讘讛谞讗转讜 讜讘讗讬 讝讛 讚讘专 诪讜转专 讜讚讬谉 砖讜转驻讬谉 砖谞讚专讜 讛谞讗讛 讝讛 诪讝讛 讜砖讝讛 讛讞诇拽 讬转讘讗专 讘驻专拽 讝讛 讜讘驻专拽 砖讗讞专讬讜 专"诇 讛砖讜转驻讬谉 讜诪讻诇 诪拽讜诐 讘讝讛 讛驻专拽 讬讘讗专 讘讻诇 诪讜讚专 讛谞讗讛 注诇 讗讬 讝讛 爪讚 讗住讜专 讘讛谞讗转 讞讘讬专讜 讜注诇 讗讬 讝讛 爪讚 诪讜转专 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖诇砖讛 讞诇拽讬诐 讛专讗砖讜谉 诇讘讗专 讘诪讛 谞讗住专 诪讜讚专 讛谞讗讛 诪讞讘讬专讜 住转诐 讬讜转专 诪诪讜讚专 讛讬诪谞讜 诪讗讻诇 讛砖谞讬 诇讘讗专 讘讜 诪讛 砖讛诪讚讬专 讗转 讞讘讬专讜 讬讻讜诇 诇讛讛谞讗讜转讜 讜讗诇讜 讚讘专讬诐 讬爪讗讜 诪讻诇诇 讛讚讘专讬诐 讛讚讜诪讬诐 诇讗诇讜 诇讗讬住讜专 讛砖诇讬砖讬 诪讛 砖讛讜转专 讘讜 注诇 讬讚讬 讗诪爪注讬 讜诇讗 注诇 讬讚讬 注爪诪讜 讝讛讜 砖专砖 讛驻专拽 讚专讱 讻诇诇 讗诇讗 砖讬转讙诇讙诇讜 讘讜 讚讘专讬诐 砖诇讗 诪谉 讛讻讜谞讛 讻注谞讬谉 住讜讙讬转 讛转诇诪讜讚 注诇 讛讚专讱 砖拽讚诐:





转讜住驻讜转 专讬"讚

转谞讬讗 讻讜讜转讬' 讚砖诪讜讗诇 讛诇讜拽讞 讻诇讬诐 诇砖讙专 诇讘讬转 讞诪讬讜 讜诪讗 专诇讜 讗诐 诪拽讘诇讬谉 讗讜讜 诪诪谞讬 讗谞讬 谞讜转谉 诇讱 讚诪讬讛谉 讜讗诐 诇讗讜 讗谞讬 谞讜转谉 诇讱 讻驻讬 讟讜讘转 讛谞讗讛 砖讘讛谉 讜谞讗谞住讜 讘讛诇讬讻讛 讞讬讬讘 讘讞讝专讛 驻讟讜专 诪驻谞讬 砖讛讜讗 讻谞讜砖讗 砖讻讬专 驻讬' 讛讗讬 讚转谞讬 讜讗诐 诇讗讜 讗谞讬 谞讜转谉 诇讱 讻驻讬 讟讜讘转 讛谞讗讛 砖讘讛谉 专讘讜转讗 谞拽讟 讚诇讗 诪讘注讬讗 讗讬 讬讛讘讬谞讛讜 谞讬转诇讬' 讘讞谞诐 讚讞讬讬讘 讘讗谞讜住讬谉 砖讛专讬 讻诇 讛讛谞讗讛 砖诇讜 讗诇讗 讗注"驻 砖讛讜讗 驻讜专注 砖讻专 讛讻讘讜专 砖谞转讻讘讚 讘讛谉 讘讘讬转 讞诪讬讜 讗驻讬诇讜 讛讻讬 讞讬讬讘 讘讗谞讜住讬谉 讚谞讛讬 讚驻专注讬' 诪谉 讛讻讘讜讚 砖谞转讻讘专 讜拽谞讛 讗讜转讛 讛讛谞讗讛 讘讚诪讬诐 注讚讬讬谉 讬砖 诇讜 讛讛谞讗讛 砖诪驻讬拽 诪讗讜讬讬 诇讘讘讜 讜诪讜爪讗 讛讻诇讬诐 砖讞驻抓 讘讛诐 诇拽谞讜转诐 讜讗诐 讬转专爪讜 讘讘讬转 讞诪讬讜 讛专讬 讛谉 诪讜讻谞讬谉 诇讜 诇拽谞讜转诐 讜讗讬谉 注讬讻讜讘 讘讚讘专 讚讘拽讬讬爪讬 讚诪讬' 讘注讬谞谉 诇讗讜讜诪讛 讻讬 讛讛讬讗 讚砖诪讜讗诇 讜讚诪讬讗 诇诇讜拽讞 讻诇讬 诇讘讜讚拽讜 讜谞讗谞住 讘讬讚讜 砖讛讜讗 讞讬讬讘 讜讛讜讬讗 住讬讬注转讗 讚砖诪讜讗诇 讜讛讗讬 讚拽转谞讬 诪驻谞讬 砖讛讜讗 讻谞讜砖讗 砖讻讬专 诇讗讜 讗谞讗谞住讜 讘讛诇讬讻讛 讞讬讬讘 拽讬讗 讚谞讜砖讗 砖讻讬专 驻讟讜专 诪谉 讛讗谞讜住讬谉 讗诇讗 讗讘讞讝专讛 驻讟讜专 拽讗讬 讜诇诪讬诪专讗 讚驻讟讜专 诪谉 讛讗谞讜住讬谉 讗讘诇 诪讬讛讜 讞讬讬讘 讘讙谞讬讘讛 讜讗讘讬讚讛 讚诇讗 讙专注 诪谞讜砖讗 砖讻讬专 讚讘讛讛讬讗 讛谞讗讛 讚讗讬转讛谞讬 诪讬谞讬讬讛讜 讘讛诇讬讻讛 谞注砖讛 注诇讬讛谉 砖讜诪专 砖讻讬专 讗驻讬' 讘讞讝专讛 注讚 砖讬讙讬注诐 诇讬讚 讛讘注诇讬诐 讜讛讻讬 讗诪专讬' 讘驻' 讛砖讜讻专 讗转 讛讗讜诪谞讬谉 讘讛' 讻诇 讛讗讜诪谞讬谉 转谞谉 讛转诐 讗讜 砖讗诪专 诇讜 讛砖讜讗诇 砖诇讞 讜砖讬诇讞讛 讜诪转讛 讞讬讬讘 讜讻谉 讘砖注讛 砖诪讞讝讬专讛 讗诪专 专驻专诐 讘专 驻驻讗 讗诪专 专讘 讞住讚讗 诇"砖 讗诇讗 砖讛讞讝讬专讛 讘转讜讱 讬诪讬 砖讗诇转讛 讗讘诇 诇讗讞专 讬诪讬 砖讗诇转讛 驻讟讜专 讜讗诪专讬' 讗讬讘注讬讗 诇讛讜 驻讟讜专 诪砖讜讗诇 讜讞讬讬讘 讻砖讜专 砖讻讬专 讗讜 讚诇诪讗 砖讜诪专 砖讻讬专 谞诪讬 诇讗 讛讜讬 讗诪专 讗诪讬诪讗 诪住转讘专讗 驻讟讜专 诪砖讜讗诇 讜讞讬讬讘 讻砖讜诪专 砖讻讬专 讛讜讗讬诇 讜谞讛谞讛 诪讛谞讬 讛讜讬 转谞讗讬 讻讜讜转讬' 讚讗诪讬诪专 讛诇讜拽讞 讻诇讬诐 讻讜' 注讚 诪驻谞讬 砖讛讜讗 讻砖讜诪专 砖讻讬专 讜驻讬' 讛诪讜专讛 讛转诐 讜诪讛讜 谞砖讬讗讜转 砖讻专讜 讛讜讗讬诇 讜诪转驻讗专 讘讛谉 讜谞讛谞讛 砖谞转驻讗专 讘讛谉 讜讛讬讬谞讜 讻讜讜转讬' 讚讗诪讬诪专 讚讗注"讙 讚讬讛讬讘 诇讬讛 讻驻讬 讟讜讘转 讛谞讗讛 砖讘讛谉 讛讜讬 注诇讬讬讛讜 讻砖讗讜诪专 砖讻讬专 讗驻讬诇讜 诇讗讞专 砖讻诇转讛 砖诪讬专转 讛诪拽讞 讛讜讗讬诇 讜谞讛谞讛 讜讻"砖 讙讘讬 砖讗诇讛 讚诇讗 讬讛讬讘 诪讬讚讬 讜讗讬谞讜 谞"诇 砖讝讛讜 砖讻讬专讜转 谞砖讬讗讜转 砖讻专讜 砖谞转驻讗专 讘讛谉 砖讛专讬 驻专注讜 讜讛讜"诇 讻砖讜专 讜讘讛讛讬讗 讛谞讗讛 诇讗讗 讛讜讬 诪转讞讬讬讘 讘讛诇讬讻讛 讗诇讗 讘讙谞讬讘讛 讜讗讘讬讚讛 讜讘讞讝专讛 讛讜讬 驻讟讜专 讗驻讬' 诪讙谞讬讘讛 讜讗讘讬讚讛 讻砖讜诪专 讞谞诐 讻讚讗诪专讬' 讛转诐 讘讛讛讬讗 讛讬诇讻转讗 讚砖讜诪专 砖讻讬专 讘讞讝专讛 驻讟讜专 诪讙谞讬讘讛 讜讗讘讚讛 讗诇讗 讛讛谞讗讛 讛讬讗 砖转驻讬拽 讝诪诪讜 讜诪讗讜讬讬 诇讘讘讜 讜诪讜爪讗 诇拽谞讜转 讻诇讬诐 讛爪专讬讻讬诐 诇讜 讜讗讜转讛 讛讛谞讗讛 讘讗 讗爪诇讜 讘讞谞诐 讜讘注讘讜专 讗讜转讛 讛讛谞讗讛 谞转讞讬讬讘 讘讗谞讜住讬谉 谞砖讜讗诇 讜讘注讘讜专 讗讜转讛 讛讛谞讗讛 诪转讞讬讬讘 讘讞讝专讛 讻砖讜诪专 砖讻讬专 讜砖转讬 讛谞讗讜转 讬砖 讻讗谉 讗诐 诪拽讘诇讬谉 讗讜转谉 讬砖 诇讜 讛谞讗转 讛诪拽讞 砖诪爪讜讬 诇讜 讜讛讬' 谞讜转谉 诪注讜转 诇住专住讜专 砖讬诪爪讗 诇讜 讜讘讗讜 诇讜 讘讞谞诐 讜讛谞讗转 讛讻讘讜讚 讗诐 诇讗 讬拽讘诇讜 讗讜转谉 讜注诇 讝讜 讛讛谞讗讛 驻专注讜 讗讘诇 注诇 讛谞讗讛 讛专讗砖讜谞讛 诇讗 驻专注讜 讜注诇 讛讛谞讗讛 专讗砖讜谞讛 讛讜讗 诪转讞讬讬讘 讘讗讜谞住讬谉 讘讛诇讬讻讛 讜谞注砖讛 注诇讬讛谉 砖"砖 讘讞讝专讛:



讛讛讜讗 住驻住讬专讗 讚砖拽诇 讞诪专讗 诇讝讘讜谞讬 讘砖讜拽讗 讻讜' 讛讬讗 讛讬讗 讛诪注砖讛 砖诪讘讬讗 讘驻' 讛砖讜讻专 讗转 讛讗讜诪谞讬谉 讛讛讜讗 讙讘专讗 讚讝讘讬谉 诇'讬 讞诪专讗 诇讞讘专讬' 讜讗"诇 拽讗 诪诪讟讬谞讗 诇讬' 诇讚讜讱 驻诇谉 讻讜':





砖讬讟讛 诪拽讜讘爪转

诪转谞讬转讬谉 讻讜诇讛 讘讬谉 专讬砖讗 讘讬谉 住讬驻讗 讘讝讘讬谞讗 诪爪讬注讗 讚诇讗 讞专讬驻讗 讻讜诇讬 讛讗讬 讜诇讗 专诪讬讗 注诇 讗驻讬讛 讜诪砖讜诐 讚诇讬讻讗 诇诪讬拽诐 注诇讛 讚诪讬诇转讗 讛讬 诪讬谞讬讬讛讜 拽讗 诪转讛谞讬 拽讗 驻住讬拽 讜转谞讬 讚砖讜讛 讘砖讜讛 诇讗. 驻讬专讜砖.  


诇砖讙专谉 诇讘讬转 讞诪讬讜 讜讗诪专 讞转谉 诇转讙专 讗谞讬 谞讜转谉 诇讱 诇驻讬 讟讜讘转 讛谞讗讛 砖讘讛诐. 诇驻讬 讛讟讜讘讛 砖讬讞讝讬拽讜 诇讬. 爪专讬讱 诇讜诪专 砖讬砖 讘讛谉 驻讞转 拽爪转 砖讗诐 诇讗 讻谉 讞讜砖砖 讗谞讬 讘讜 诪砖讜诐 专讘讬转 讻讚讜讚讗 讚诪专 注讜拽讘讗 讚讗讬 诇讗讜 驻讞转讗 讚谞讞砖讗 讛讜讛 讗讙专讬讛 讗住讜专 驻专拽 讗讬讝讛讜 谞砖讱. 讜讚讜诪讛 诇爪讗谉 讘专讝诇 砖讗住讜专 诇拽讘诇 诪讬砖专讗诇. 讘讛诇讬讻讛 讞讬讬讘. 讚讛讜讬 讻砖讜讗诇 讚讻诇 讛谞讗讛 砖诇讜 讜讞讬讬讘 讘讗讜谞住讬谉. 讘讞讝专讛 驻讟讜专 砖讻讘专 驻住拽讛 讛谞讗转谉 讚诪讗讞专 砖讘专爪讜谞讜 转诇讜讬 诇讛砖讬讘诐 讛讜讬 砖讜讗诇 注诇讬讛讜 讘砖注转 讛讜诇讻讛 讗讘诇 讘讞讝专讛 诇讗 砖讻讘专 谞驻住拽讛 讛谞讗转谉 讗诇讗 讻砖讜诪专 砖讻专 讗讜 讻砖讜讻专 讛讜讬 讜讞讬讬讘 诇讻诇 讛驻讞讜转 讘讙谞讘讛 讜讗讘讚讛 讚谞讜砖讗 砖讻专 讛讜讗 讘诪讛 砖讛讞讝讬拽讜 诇讜 讟讜讘讛 讘讘讬转 讞诪讬讜. 讜讻谉 诪砖诪注 驻专拽 讛砖讜讻专 讗转 讛讗讜诪谞讬谉 讚诪驻谞讬 砖讛讜讗 讻谞讜砖讗 砖讻专 讗讞讝专讛 拽讗讬. 讛专讗"诐. 讜讛专讬"抓 讝"诇 讻转讘 讻砖讬讟转 专砖"讬 讝"诇 讜讝"诇: 讘讛诇讬讻讛 讞讬讬讘. 讚砖诪讗 讬拽讞讜讛讜 诪讬讚讜 讜讛谞讗转 诇讜拽讞 讛讜讗 讜诇驻讬讻讱 讞讬讬讘. 讗讘诇 讘讞讝专讛 驻讟讜专 诪诇砖诇诐 讗诇讗 讻讚讬 讟讜讘转 讛谞讗讛 砖讛讬讛 诇讜 诪诪讛 砖讛专讗讛 讘讚注转讜 砖专爪讛 诇拽谞讜转 讻诇讬诐 诇爪讜专讱 讘讬转 讞诪讬讜 讜诇讗 谞砖讗专 讘砖讘讬诇讜 讻诇诇. 讜诪讻诇 诪拽讜诐 诇砖诇诐 转砖诇讜诪讬谉 讙诪讜专讬谉 诇讗 讚讛讗 诇讬转 讛谞讗讛 讙诪讜专讛 诪讬谞讬讬讛讜 讚讛讗 诇讗 拽讘诇讜讛讜. 诪驻谞讬 砖讛讜讗 讻谞讜砖讗 砖讻专. 讗讞讬讜讘 讚专讬砖讗 拽讗讬. 讞讬讬讘讬讛 专讘 谞讞诪谉 诇砖诇讜诪讬. 诇驻讬 砖讛住专住讜专 讛讜讗 谞讜砖讗 砖讻专 砖讗诐 讬诪讻专谞讜 讬转谞讜 诇讜 砖讻专讜. 讜诪讗讚 拽砖讛 讘注讬谞讬 讛讗讬 诪住拽谞讗 讚讛讻讗 诪砖诪注 讚谞讜砖讗 砖讻专 讞讬讬讘 讘讗讜谞住 诪讬转讛 讜讛转诐 讘讘讗 诪爪讬注讗 拽讬讬诪讗 诇谉 讛讬诇讻转讗 驻住讬拽转讗 讜诇讬转 诪讗谉 讚驻诇讬讙 讚谞讜砖讗 砖讻专 驻讟讜专 诪讗讜谞住讬谉 讜讗讬谞讜 讞讬讬讘 讗诇讗 讘讙谞讬讘讛 讜讗讘讬讚讛. 讜讗诐 谞讗诪专 讚讗讬谉 诇讞讜砖 注诇 诪住拽谞讗 讝讜 讬砖 转讬诪讛 讻讬 讛讻讗 注讬拽专 讛驻讜住拽讬诐 砖诇 讛转诇诪讜讚 诪讜讚讜 讘讝讛 讚讛讬讬谞讜 专讘 谞讞诪谉 讜专讘讗. 注诇 讻谉 爪专讬讱 注讬讜谉 讙讚讜诇. 注讚 讻讗谉. 


转讜住驻转讗 讛谞讜讚专 诪讬砖专讗诇 讗住讜专 讘讙专讬诐. 驻讬专讜砖 讚讻讬讜谉 砖谞转讙讬讬专讜 讛讜讜 讻讬砖专讗诇 讜讘砖诐 讬砖专讗诇 讬讻谞讜. 诪谉 讛讙专讬诐 诪讜转专 讘讬砖专讗诇. 讛谞讜讚专 诪讬砖专讗诇 讗住讜专 讘讻讛谞讬诐 讜诇讜讬讬诐 诪讻讛谞讬诐 讜诇讜讬讬诐 诪讜转专 讘讬砖专讗诇. 讛谞讜讚专 诪谉 讛讻讛谞讬诐 诪讜转专 讘诇讜讬讬诐 诪谉 讛诇讜讬讬诐 诪讜转专 讘讻讛谞讬诐. 转谞讬讗 讛诪讜讚专 讛谞讗讛 诪讘谞讬 讛注讬专 讻诇 砖砖讛讛 砖诐 砖谞讬诐 注砖专 讞讚砖. 诪讬讜砖讘讬 讛注讬专 注讚 砖诇砖讬诐 讬讜诐 诪讜转专 诇讬讛谞讜转 诪诪谞讜 诪讻讗谉 讜讗讬诇讱 讗住讜专 诇讬讛谞讜转 诪诪谞讜. 驻讬专讜砖 讚讬讜砖讘讬 讛注讬专 谞拽专讗 讘砖诇讜砖讬诐 讬讜诐. 讛诪讜讚专 讛谞讗讛 诪讘谞讬诐 诪讜转专 讘讘谞讬 讘谞讬诐. 驻讬专讜砖 讚讗祝 注诇 讙讘 讚讗诪专讬谞谉 讘谞讬 讘谞讬诐 讛专讬 讛谉 讻讘谞讬诐 讘谞讚专讬诐 讛诇讱 讗讞专 诇砖讜谉 讘谞讬 讗讚诐 讜讗讬谞谉 拽讜专讬谉 讘谞讬诐 诇讘谞讬 讘谞讬诐. 讛专谞讘"讬. 


诪转谞讬' 诪讜转专 讘注专诇讬 讬砖专讗诇. 讻讙讜谉 砖诪转讜 讗讞讬讜 诪讞诪转 诪讬诇讛 讚诪讻诇 诪拽讜诐 诪讜诇讬 诇讘 讛诐. 讗讘诇 诪讬 砖讛谞讬讞 讘专砖注讜 诇诪讜诇 诇讗 讬讛讬讛 诪讜转专 讘讜. 讘诪讜诇讬 讗讜诪讜转 讛注讜诇诐. 注专讘讬 诪讛讜诇 讙讘注讜谞讬 诪讛讜诇 讚诇讗讜 诪讜诇讬 诇讘 谞讬谞讛讜. 砖讗讬谉 讛注专诇讛 拽专讜讬讛 讗诇讗 诇砖诐 讛注专诇讬诐. 砖讻讜诇诐 注专诇讬 诇讘 讻讚讻转讬讘 讻讬 讻诇 讛讙讜讬诐 注专诇讬诐. 讛专讗"诐 讝"诇. 
讜讝讛 诇砖讜谉 讛专讬"抓 讝"诇: 讻讬 讻诇 讛讙讜讬诐 注专诇讬诐. 讗驻讬诇讜 讛诪讜诇讬诐 砖讗讬专注 诇讛诐 讚讘专 讜谞讬诪讜诇讜. 讜讻诇 讘讬转 讬砖专讗诇 注专诇讬 诇讘 诪讻诇诇 讚诇讗 砖讬讬讱 讘讛诐 诇讜诪专 注专诇讜转 住转诐. 爪专讬讱 注讬讜谉 讗诪讗讬 诇讗 讘注讬 讘讙诪专讗 诪讗讬 讜讗讜诪专. 讜砖诪讗 诇讗讜 讚专讻讬讛 讚转诇诪讜讚讗 诇诪讬讘注讬 诪讗讬 讜讗讜诪专 讗诇讗 讛讬讻讗 砖讬讜讚注 讘讜 诇讜诪专 谞驻拽讜转讗 讜讻讝讗转 讛住讘专讗 讗谞讜 爪专讬讻讬谉 诇讜诪专 讘讻诪讛 诪拽讜诪讜转 砖讗讬谉 讛转诇诪讜讚 诪讜诇讬讱 讛砖讬讟讛 讻诪讜 砖诪讜诇讬讻讛 讘诪拽讜诐 讗讞专 讜讚讜拽 讜转砖讻讞. 砖谞转讙谞讜 讘讛 专砖注讬 讬砖专讗诇 诇拽专讜转谉 注专诇讬 诇讘. 


专' 讬讜住讬 讗讜诪专. 诇讗 驻诇讬讙讬 讛谞讬 转谞讗讬 讗诇讗 讚讜专砖讬诐 讘砖讘讞 诪讬诇讛. 讗驻讬诇讜 砖注讛 讗讞转. 诪讚驻讙注讜 讘讚专讱 诪讻诇诇 讚讗讝 讛讬讛 讝诪谞讛 讚讗讬谉 诪讝诪谉 诪专讜讘讛 讜注讘专 讻讘专 拽讜讚诐 (讗"讛 谞"诇 讚爪"诇 讚讗讬 讝诪谉 诪专讜讘讛 注讘专 讻讘专 拽讚诐) 讛讬讛 诇驻讙注讜 讜诇讗 讘讚专讱 讚讗谞讜住 讛讬讛. 讜讻讬 转讬诪讗 讚砖讟谉 诪拽讟专讙 讘砖注转 讛住讻谞讛 讻诪讜 讘讚专讱 讝讛 讗讬谞讜 讚砖诇讬讞 诪爪讜讛 讛讬讛. 讜讗讬谉 诇讛拽砖讜转 讗诐 讻谉 诇诪讛 驻讙注 讘讜 讚讬砖 诇讱 诇讜诪专 讚讗讬谉 讛诪爪讜讛 诪爪诇转 砖诇讜讞讛 诪谉 讛注讘讬专讛 讗诐 注讜砖讛 讗讜转讛 讘讚专讱. 讛专讗"诐 讝"诇. 


诪诇讗 砖注讛. 讜讬砖 讙讜专住讬谉 诪诇讗 砖注专 讻诇讜诪专 讻诇 讝讻讬讜转 砖注砖讛 诪砖讛 诇讗 注诪讚讜 讘注讚讜 诇讛讙谉 注诇讬讜 讘砖注转 砖谞转专砖诇 诪谉 讛诪讬诇讛 砖谞讗诪专 讜讬驻讙砖讛讜 讛'. 


讗诐 诇讗 讘专讬转讬. 讚讛讬讬谞讜 讘专讬转 讛诪讬诇讛 讬讜诪诐 讜诇讬诇讛 讞拽讜转 砖诪讬诐 讜讗专抓 诇讗 砖诪转讬. 讜讘驻专拽 拽诪讗 讚注"讝 谞讚专砖 讗诐 诇讗 讘专讬转 讛转讜专讛 砖谞讜讛讙 讬讜诪诐 讜诇讬诇讛 讚讻转讬讘 讜讛讙讬转 讘讜 讬讜诪诐 讜诇讬诇讛 讞讜拽讜转 砖诪讬诐 讜讗专抓 诇讗 砖诪转讬. 讜讛讻讬 诪砖诪注 讟驻讬 讻讬 诇驻讬 讚专砖讗 讚讛讻讗 拽砖讛 讻讬 讞拽讜转 砖诪讬诐 讜讗专抓 讛讬讬谞讜 讬讜诪诐 讜诇讬诇讛 讻讬 讛诐 转诇讜讬讬诐 讘转谞讜注转 讛讙诇讙诇. 砖讛讬讗 砖拽讜诇讛 讻谞讙讚 讻诇 讛诪爪讜转. 讚讻转讬讘 讙讘讬 转讜专讛 讛谞讛 讚诐 讛讘专讬转 讜讻转讬讘 讘诪讬诇讛 讜讗转谞讛 讘专讬转讬. 讗讜 讗讬讘注讬转 讗讬诪讗 讻讬 讛讻诇 讚专讬砖 诪讛讛讜讗 拽专讗 讻讬 讗砖讻讞谉 砖讘专诪讝 讚诐 讘专讬转 讜讻转讬讘 注诇 讻诇 讛讚讘专讬诐 讛讗诇讛 讚讛讬讬谞讜 转讜专讛. 讛专讬"抓 讝"诇: 
讛谞讛 讚诐 讛讘专讬转 讜住讬驻讬讛 讚拽专讗 注诇 讻诇 讛讚讘专讬诐 讛讗诇讛. 讜讛诇讗 讗讬谞讜 讗诇讗 讚讘专 讗讞讚 讗诇讗 砖砖拽讜诇讛 讜讻讜': 


讗诪讜诇 讜讗爪讗 诇讚专讱 住讻谞讛 讛讬讗 诇转讬谞讜拽. 讜讻转讬讘 讜讞讬 讘讛诐 讜诇讗 砖讬诪讜转 讘讛诐. 讜讗祝 注诇 驻讬 砖诇讗 谞讬转谞讛 转讜专讛 诇讛转讬专 讗讬住讜专 讘诪拽讜诐 住讻谞讛 谞专讗讛 诇讜诪专 讻谉 诇讞诇诇 讚讘专 讗讞讚 讻讚讬 诇拽讬讬诐 诪爪讜转 讛专讘讛. 讜注讜讚 砖诪爪讜转 诪讬诇讛 拽诇讛 诪讛专讬讙转 谞驻砖 讚诇讗 讗诪专讬谞谉 讗讝讛专转谉 讝讜 讛讬讗 诪讬转转谉 讗诇讗 讘砖讘注 诪爪讜转 讚讬讚讛讜 讛讬诇讻讱 讟讜讘 诇讘讟诇 诪爪讜转 诪讬诇讛 讜诇讗 诇诪讜诇 讘住讻谞讛. 砖讬讟讛. 


诪驻谞讬 诪讛 谞注谞砖 诪驻谞讬 砖谞转注住拽 讘诪诇讜谉 转讞诇讛. 拽讜讚诐 砖注诇讛 讘诪讞砖讘转讜 诇讞砖讘 讚讘专 讝讛 讜谞注谞砖 注诇 砖谞转注住拽 转讞诇讛 讘爪专讻讬诐 讛讙砖诪讬讬诐 诪爪专讻讬诐 讛专讜讞谞讬讬诐. 讗讘诇 讝讛 转讬诪讛 诇讬 诪讛 讛讬讛 诪住讜驻拽 诪砖讛 诪诪讛 砖讗诪专 讗诪讜诇 讜讗砖讛讗 砖诇讜砖讛 讬诪讬诐 讛诪拽讜诐 讗诪专 诇讬 诇讱 砖讜讘 诪爪专讬诐 讜诇诪讛 诇讗 讬讚讞讛 讛诪讬诇讛 讝讛 讛讚讬讘讜专 讻诪讜 砖讚讜讞讛 砖讘转 讚讞诪讬专讛. 讜谞专讗讛 诇讬 讻讬 诪砖讛 谞住转驻拽 讘讝讛 讜讗诪专 讗讜诇讬 诪讗讞专 砖讛砖诐 讗诪专 诇讬 诇讱 砖讜讘 诪爪专讬诐 诪讻诇诇 讚讗讬谉 诇讬 诇诪讜诇讜 讘讚专讱 注讚 砖讗讙讬注 诇诪爪专讬诐 砖讗诐 讻谉 讛讜讗 砖爪专讬讱 讗谞讬 诇诪讜诇讜 拽讜讚诐 讘讬讗转 诪爪专讬诐 诇讗 讛讬讛 讛' 诪爪讜讛 讗讜转讬 讘爪讬讜讜讬 讛讝讛 诇诇讻转 诪爪专讬诐 注讚 注讘讜专 讬讜诐 讛砖诇讬砖讬 诪诪讬诇转 讛转讬谞讜拽. 讛专讬"抓 讝"诇. 讜讻谉 讻转讘 讛专讗"诐 讝"诇 讜讝"诇: 讛拽讚讜砖 讘专讜讱 讛讜讗 讗诪专 诇讬 砖讜讘 诪爪专讬诐 诪讬讚 讜讬讜讚注 讛讜讗 砖讬砖 诇讬 讘谉 诇诪讜诇 讗诐 讻谉 专爪讜谞讜 砖转讚讞讛 诪爪讜转 诪讬诇讛. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讘诪转谞讬转讬谉 讜讗住讜专 讘诪讜诇讬 注讜讘讚讬 讻讜讻讘讬诐 砖讗讬谞讬 谞讛谞讛 诇诪讜诇讬诐 讗住讜专 讘注专诇讬 讬砖专讗诇 诪讜转专 讘诪讜诇讬 注讜讘讚讬 讻讜讻讘讬诐 砖讗讬谉 讻讜' 讻爪"诇:


讘专砖"讬 谞讗谞住讜 讘讛诇讬讻讛 讞讬讬讘 讻讜' 讘讛讛讬讗 讛谞讗讛 讻讜' 注专诇讬诐 讛谉 讛住"讚 讘讬谞讬 讜讘谞讬讱 讛住"讚 讻爪"诇:


讘专讗"砖 讘讟讜讘转 讛谞讗讛 砖讗谞讬 谞讛谞讛 讻讜' 专讜爪讛 诇讻讘讚诐 讛住"讚 讻爪"诇:


讘专"谉 谞诪讬 住诪讻讗 讛住"讚 讛谞讗转 诪讜讻专 讛住"讚 诪讝讘讬谉 诇讬讛 讛住"讚 注诇 讗驻讬讛 讛住"讚 讗诇讗 诇诪讜讻专 讛住"讚 讚住讬驻讗 讗转讬谞谉 讛住"讚 讛谞讗讛 砖诇讜 讛住"讚 讜诪"讛 讻砖讗住专 讛谞讗转 讻讜' 讚诪转谞讬转讬谉 诇讬转 诇讛 讻讜' 讚砖诪注转讗 讛住"讚 讛转诐 讘诇"讗 讛住"讚 谞讻转讘讜 讘驻' 诪讬诇讛 讜讛住"讚 讻爪"诇:





诪讛专砖"讗 - 讞讬讚讜砖讬 讗讙讚讜转

砖谞讗诪专 讻讬 讻诇 讛讙讜讬诐 注专诇讬诐 讙讜' 讜讗讜诪专 讜讛讬讛 讛驻诇砖转讬 讛注专诇 讙讜'. 注讬' 驻讬' 讛专"谉 诪讗讬 讜讗讜诪专 讜讛讜讗 讚讞讜拽 讜讬砖 诇驻专砖 讚诪拽专讗 拽诪讗 讬砖 诇诇诪讜讚 讻砖谞讜讚专 诇注专诇讬诐 讘诇砖讜谉 专讘讬诐 讙诐 讛诪讜诇讬诐 讘讻诇诇 讻讚讻转讬讘 讻诇 讛讙讜讬诐 讙讜' 讗讘诇 讘谞讜讚专 讘诇砖讜谉 讬讞讬讚 诪注专诇 讝讛 讗讬诪讗 讚讗诐 讛讜讗 谞讬诪讜诇 讗讬谞讜 谞拽专讗 注专诇 讜诪讬讬转讬 讜讛讬讛 讛驻诇砖转讬 讛注专诇 讙讜' 讜讚讜讚 诇讗 讬讚注 讗诐 讛讜讗 谞讬诪讜诇 讜讻"转 讗讜诇讬 注讜讘讚讬 讻讜讻讘讬诐 讘讻诇诇 讚砖讬讬讱 讘讛讜 注专诇讛 讗讘诇 讘谞讜转讬讛谉 讗讬谞谉 讘讻诇诇 讜拽讗诪专 讘谞讜转 讛注专诇讬诐 讚讙诐 讛讘谞讜转 谞转讙谞讜 讛讻讬 注"砖 讗讘讬讛诐 讜注"讝 讗专"讗 诪讗讜住讛 讛讬讗 讛注专诇讛 砖讛专讬 讙诐 讛诪讜诇讬诐 诪讛诐 谞转讙谞讜 讘砖诐 讝讛 诇讙谞讗讬 讚讜诪讬讗 讚讻诇 讘谞讬 讬砖专讗诇 注专诇讬 诇讘 讚讛讬讬谞讜 诇讙谞讗讬 讻诪驻讜专砖 讘拽专讗 讜拽"诇:


讙讚讜诇讛 诪讬诇讛 砖讚讜讞讛 讛谞讙注讬诐. 讻讜'. 诇讻讗讜专讛 诪诇转讗 讝讜讟专转讬 讛讬讗 砖讚讜讞讛 谞讙注讬诐 诇讙讘讬 砖讘转 讚拽讗诪专 诇注讬诇 诪讬谞讬讛 讜讬"诇 诇驻讬 砖专' 讬砖诪注讗诇 砖讗诪专 讙讚讜诇讛 诪讬诇讛 砖谞讻专转讜 注诇讬讛 讬"讙 讘专讬转讜转 注讬拽专讛 讘诪讬诇讛 讘讝诪谞讛 谞讗诪专讜 讜诪住讬讬诐 讘讛讜 讗转 讘专讬转讬 讗拽讬诐 讗转 讬爪讞拽 砖谞讬诪讜诇 诇讞' 讜讻谉 砖讚讜讞讛 砖讘转 讛讬讬谞讜 讚讜拽讗 诪讬诇讛 讘讝诪谞讛 讜拽讗诪专 专讘讬 谞讞诪讬讛 讚讙诐 诪讬诇讛 砖诇讗 讘讝诪谞讛 讙讚讜诇讛 诪讬讛转 砖讚讜讞讛 谞讙注讬诐 讜讻谉 诪"砖 讙讚讜诇讛 诪讬诇讛 砖讗讘专讛诐 诇讗 谞拽专讗 砖诇诐 讻讜' 讘诪讬诇讛 砖诇讗 讘讝诪谞讛 讛讜讗 讜拽"诇:


诇讗 注诪讚讜 诇讜 讻砖谞转专砖诇 诪谉 讛诪讬诇讛 讻讜'. 讜讗"转 讜讻讬 讞讬讬讘 诪讬转讛 诪砖讜诐 砖谞转专砖诇 讜讛专讬 讗讬谉 讘讛 专拽 注砖讛 诇讗讘 讜讬"诇 讚注诐 住讘讬讘讬讜 谞砖注专讛 诪讗讚 讗"谞 讚注讚讬讬谉 诪讘谞讬 谞讞 讛讬讛 讚讗讝讛专转谉 讝讜 讛讬讗 诪讬转转谉 注"讻 诪驻注谞讞 专讝讬:


讗诪讜诇 讜讗爪讗 住讻谞讛 讛讬讗 砖谞' 讜讬讛讬 讘讬讜诐 讛砖诇讬砖讬 讘讛讬讜转诐 讻讜讗讘讬诐 讻讜'. 讻讘专 讻转讘谞讜 讘驻' 讛驻讜注诇讬诐 诇砖讟转 专砖"讬 讚讻诇 讙' 讬诪讬诐 讛讜讗 住讻谞讛 讻诪驻讜专砖 讘讚讘专讬 讛专"谉 讘驻专"讗 讚诪讬诇讛 讜讻谉 诪讜讻讬讞讬谉 讚讘专讬讜 讻讗谉 讜讝讛 砖讛讜爪专讻讜 讛诪驻专砖讬诐 诇驻专砖 砖谞注谞砖 诇驻讬 砖讛讬讛 住诪讜讱 诇诪爪专讬诐 讜诇讗 讛讬讛 住讻谞讛 讻诇诇 讘讗讜转讜 诪讜注讟 讛讚专讱 讜诇讚讘专讬 讛专讗"诐 砖讻转讘 讚讘讬讜诐 讛讙' 讛讜讗 讬讜转专 诪住讜讻谉 谞讬讞讗 讟驻讬 讙诐 讗诐 诇讗 讛讬讛 住诪讜讱 讻"讻 诇诪爪专讬诐 讗诇讗 讛讬讛 注讜讚 讙' 讬诪讬诐 诇诪爪专讬诐 诇讗 讛讬讛 讻讗谉 注讜讚 住讻谞讛 讘讚专讱 讗讘诇 讛住讜讙讬讗 讗讬谞讛 诪讜讻讞转 讻谉 讗诇讗 讻诪"砖 讛专"谉 讜讻转讘 注讜讚 讛专讗"诐 注"拽 讗讬讱 讛讜转专 诇注讘讜专 注诇 诪爪讜转 注砖讛 讚诪讬诇讛 诪砖讜诐 住讻谞讛 讜讛诇讗 注讚讬讬谉 诇讗 谞转谞讛 讛转讜专讛 讚讻转讬讘 讜讞讬 讘讛诐 讜诇讗 砖讬诪讜转 讘讛诐 讻讜' 注讻"诇 讜讛讗专讬讱 注"砖 讜诇驻讬 诪"砖 讛转讜住' 讘讻"驻 讘谉 住讜专专 讚讗爪讟专讬讱 讜讞讬 讘讛诐 讻讬 讛讬讻讬 讚诇讗 谞讬诇祝 砖讗专 诪爪讜转 诪专讜爪讞 讜谞注专讛 诪讗讜专住讛 谞讬讞讗 讚讜讚讗讬 诪谉 讛住讘专讗 诇讗 谞讬转谉 砖讜诐 诪爪讜讛 砖讬诪讜转 讘讛诐 讗诇讗 讜讞讬 讘讛诐 讜讘讬砖专讗诇 讗爪讟专讬讱 拽专讗 讜讞讬 讘讛诐 讻讜' 诪砖讜诐 讚诇讗 谞讬诇祝 诇讬讛 诪专讜爪讞 讜谞注专讛 诪讗讜专住讛 讜讚讜"拽:





专砖"砖

讚"讛 砖讛讬讗 砖拽讜诇讛 讻讜'. 砖谞讗诪专 讛谞讛 讚诐 讛讘专讬转. 诇驻谞讬谞讜 诇讬转讗 讘诪砖谞讛 讻诇诇. 专拽 讘讘专讬讬转讗 诇拽诪谉 讜诪拽专讗 讚讻讬 注"驻 讛讚讘专讬诐 讛讗诇讛 讜讙讜':



专砖"讬 讘住讛"注 讜讻转讬讘 讘转专讬讛 讜讗转谞讛 讻讜'. 讛转讜讬"讟 讛拽砖讛 注诇讬讜 讜驻讬' 讘注"讗. 讜诇讗 讝讻专 砖讻"讛 诇拽诪谉 讘讘专讬讬转讗:





讛讙讛讜转 讬注讘"抓

讙诪' 砖讗讬谉 讛注专诇讛 拽专讜讬' 讗诇讗 诇砖诐 注讘讜讚转 讻讜讻讘讬诐 讻爪"诇:


专砖状讬 讚"讛 谞讗谞住讜 讘讛诇讬讻讛 讻讜' 诪驻谞讬 砖讛讜讗 讻谞讜砖讗 砖讻专. 谞"讘 诇"讚:


砖诐 讚状讛 诪讬 诇讗 诪讝讘讬谉 讻讜' 讜讘讞讝讬专讛 谞诪讬 讻谞讜砖讗 砖讻专 讛讜讬 谞"讘 诇讗 讚讬讬拽:





讘谉 讬讛讜讬讚注

讙旨职讚讜止诇指讛 诪执讬诇指讛, 砖讈侄砖旨讈职诇止砖讈志注侄砖讉职专值讛 讘旨职专执讬转讜止转 谞执讻职专职转讜旨 注指诇侄讬讛指. 讻转讘 讛专诪讘"诐 讘驻讬专讜砖 讛诪砖谞讬讜转 砖诇砖志注砖专讛 讘专讬转讜转 讛诐 诪讬诇转 (讘专讗砖讬转 讬讝, 讝- 讟) 讘专讬转 讜讘专讬转讬 讛谞讻驻诇讬诐 讘驻专砖讛 讘诪爪讜转 讛砖诐 讬转讘专讱 诇讗讘专讛诐 讗讘讬谞讜 注诇讬讜 讛砖诇讜诐 讘讘专讬转 诪讬诇讛 (讘专讗砖讬转 讬讝, 讘-讚) 讜职讗侄转职旨谞指讛 讘职专执讬转执讬 讘值旨讬谞执讬 讜旨讘值讬谞侄讱指 讗植谞执讬 讛执谞值旨讛 讘职专执讬转执讬 讗执转指旨讱职 讜讻讜' 讜讛诪讛 注讜诇讬诐 砖诇砖志注砖专讛 转讬讘讜转 讻讗砖专 诪谞讗谉 讛专诪讘"诐 砖诐 注讬讬谉 砖诐.
讜谞专讗讛 诇讬 讘住"讚 讟注诐 诇诪住驻专 砖诇砖志注砖专讛 讘专讬转讜转 砖讛诐 诪住驻专 讗讞讚 [13] 诪驻谞讬 讻讬 诪诪拽讜诐 讛诪讬诇讛 谞讬讻专 讜谞讜讚注 讜谞讘专专 砖讛砖诐 讬转讘专讱 讛讜讗 讗讞讚 讜诇讗 讻诪讜 砖讗讜诪专讬诐 讛诪讬谞讬谉 砖讬砖 讞住 讜砖诇讜诐 砖转讬 专砖讜讬讜转 讗讞讚 驻讜注诇 讟讜讘 讜讗讞讚 驻讜注诇 专注 讜讻诪讜 砖讗诪专讜 讘住谞讛讚专讬谉 (住谞讛讚专讬谉 诇讟.) 讚讗诪专 诇讜 讛讛讜讗 诪讬谉 诇讗诪讬诪讜专 诪驻诇讙讱 讜诇注讬诇讗 讚讛讜专诪讬讝 讜诪驻诇讙讱 讜诇转转讗 讚讗讛讜专诪讬讝 讚讛讬讬谞讜 讚讞讜砖讘 驻讜注诇 讟讜讘 诇讞讜讚 讜驻讜注诇 专注 诇讞讜讚 讜诇讻谉 讞爪讬 讛注诇讬讜谉 砖诇 讙讜祝 讛讗讚诐 砖讛讜讗 讟讜讘 诪讬讬讞住讜 诇驻讜注诇 讟讜讘 讜讞爪讬 讛转讞转讜谉 砖讛讜讗 诪拽讜诐 讟谞讜驻转 诪讬讬讞住讜 诇驻讜注诇 专注! 讜讗诪专 诇讜 讗诪讬诪讜专 讗诐 讻谉 讛讬讻讬 砖讘讬拽 驻讜注诇 专注 诇驻讜注诇 讛讟讜讘 诇诪注讘专 诪讬讗 讘讗专注讬讛? 注讬讬谉 砖诐.
讜讛谞讛 讘讗诪转 讛诪砖讻讬诇 讬讘讬谉 砖讬砖 讛讜讻讞讛 讗讞专转 诪讙讜祝 讛讗讚诐 讬讜转专 讞讝拽讛 讜讘专讜专讛 诪讝讗转 讜讛讜讗 诪诪拽讜诐 讛诪讬诇讛 砖讛住专讬住 砖谞住转专住 砖诐 诇讗 讬讛讬讛 诇讜 讝拽谉 讘讞爪讬 讛注诇讬讜谉, 讜转拽砖讬 诇讱 讜讛诇讗 讛住讬专讜住 谞注砖讛 讘讞爪讬 讛转讞转讜谉 砖诇 讛讙讜祝 讜讗讬讱 诪讙讬注 讻讜讞讜 讜驻讜注诇 砖诇讜 讘讝拽谉 砖讛讬讗 讘讞爪讬 讛注诇讬讜谉? 讗诇讗 讜讚讗讬 讞爪讬 讛注诇讬讜谉 讜讞爪讬 讛转讞转讜谉 讛诐 砖诇 讗诇讜拽 讗讞讚 讗砖专 讬爪专诐 讜讗讬谉 讻讗谉 砖转讬 专砖讜讬讜转.
讜讘讝讛 诪讜讘谉 讛讟注诐 讚谞讻专转讜 注诇 讛诪讬诇讛 砖诇砖 注砖专讛 讘专讬转讜转 讻诪谞讬谉 讗讞讚 诇专诪讜讝 讻讬 诪诪拽讜诐 讛诪讬诇讛 砖砖诐 注讜砖讬谉 讛住讬专讜住 讬砖 讛讜讻讞讛 讘专讜专讛 讚讛砖诐 讬转讘专讱 讛讜讗 讗志诇 讗讞讚 讜讗讬谉 砖转讬 专砖讬讜转 砖讗讜诪专讬诐 讛诪讬谞讬谉 砖驻讜注诇 讛讟讜讘 讗讬谞讜 驻讜注诇 讛专注.
讜注讜讚 谞专讗讛 诇讬 讘住"讚 讘诪住驻专 '讗讞讚' 诇专诪讜讝 讻讬 注诇 讬讚讬 讛诪讬诇讛 讬讛讬讜 讬砖专讗诇 讙旨讜止讬 讗侄讞指讚 讘指旨讗指专侄抓 (讚讘专讬 讛讬诪讬诐 讗' 讬讝, 讻讗) 砖诇讗 讬讛讬讜 讬讻讜诇讬谉 讛讗讜诪讜转 诇讛讞诇讬祝 讗诪讜谞转诐 讜诇砖谞讜转诐 讻诪讜 砖讗诪专讜 讘讙诪专讗 讚住谞讛讚专讬谉 讚祝 讟"诇 讚讗诪专 诇讜 讗讜转讜 诪讬谉 诇专讘讬 转谞讞讜诐 转讗 诇讛讜讬 讻讜诇谉 诇注诪讗 讞讚 讗诪专 诇讜 诇讞讬讬 讗诪谞诐 讗谞谉 讚诪讛诇讬谞谉 诇讗 诪爪讬谞谉 诇诪讛讜讬 讻讜讜转讬讬讻讜 讗转讜谉 诪讛诇讬转讜 讜讛讜讬 讻讜讜转谉 注讬讬谉 砖诐. 谞诪爪讗 注诇 讬讚讬 讛诪讬诇讛 讬讛讬讜 讬砖专讗诇 讙旨讜止讬 讗侄讞指讚 讘指旨讗指专侄抓 讛侄谉 注指诐 诇职讘指讚指讚 讬执砖职讈讻止旨谉 讜旨讘址讙旨讜止讬执诐 诇止讗 讬执转职讞址砖指旨讈讘 (讘诪讚讘专 讻讙, 讟).



砖讈侄诇旨止讗 谞执转旨职诇指讛 诇职诪止砖讈侄讛 讛址爪旨址讚旨执讬拽 注指诇侄讬讛指 讗植驻执诇旨讜旨 诪职诇止讗 砖讈指注指讛. 讛讗 讚拽专讬 诇讬讛 讻讗谉 讘砖诐 '爪讚讬拽' 讜讛讚专讱 诇拽专讗讜 讘砖诐 '专讘讬谞讜', 谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 讛讗专"讬 讝"诇 讚诪砖讛 专讘讬谞讜 注"讛 讝讻讛 诇讬住讜讚 讚讞讻诪讛 诇讻讱 讜址讬执旨拽址旨讞 诪止砖侄讈讛 讗侄转 注址爪职诪讜止转 讬讜止住值祝 注执诪旨讜止 (砖诪讜转 讬讙, 讬讟) 讜讬讚讜注 讻诇 讬住讜讚 谞拽专讗 讘砖诐 爪讚讬拽 讜诇讻谉 讻讗谉 拽专讗讜 讘砖诐 爪讚讬拽 诇专诪讜讝 讛讟注诐 砖讚拽讚拽 注诪讜 讘诪爪讜讛 讝讜 砖诇 诪讬诇讛 讘讬讜转专 诪驻谞讬 讻讬 讛讜讗 讛讬讛 爪讚讬拽 讻诇讜诪专 讘讬住讜讚 讚讞讻诪讛 讜讛诪讬诇讛 讘住讜讚 讛讬住讜讚.
讜诪讛 砖讗诪专 讗植驻执诇旨讜旨 诪职诇止讗 砖讈指注指讛 讗址讞址转 拽砖讛 讛讜讛 诇讬讛 诇诪讬诪专 '讗驻讬诇讜 砖注讛 讗讞转' 讜诇诪讛 讗诪专 诪诇讗 砖注讛? 讜谞专讗讛 诇讬 讘住"讚 讻讬 诪砖讛 专讘讬谞讜 注"讛 谞砖转讘讞 讘转讜专讛 讘诪讬讚转 注谞讜讛 讬讜转专 诪讻诇 诪讚讜转 讻讬 讝讛 驻住讜拽 诪驻讜专砖 讘转讜专讛 讜职讛指讗执讬砖讈 诪止砖侄讈讛 注指谞指讬讜 诪职讗止讚 诪执讻止旨诇 讛指讗指讚指诐 (讘诪讚讘专 讬讘, 讙) 诇诇诪讚 讻讬 讝讻讛 诇诪讚转 注谞讜讛 讬讜转专 诪讻诇 讛爪讚讬拽讬诐.
讜讛谞讛 讛注谞讜讛 专诪讜讝讛 讘诪诇讜讬 讗讜转讬讜转 砖讈指注指讛 讻讝讛 砖讬志谉 注讬志谉 讛志讬 讛诪诇讜讬 注讜诇讛 拽"诇 讜注诐 讛讻讜诇诇 拽诇"讗 讻诪谞讬谉 注谞讜讛 [131] 讜诇讝讛 讗诪专 讗驻讬诇讜 诪讚转 讛注谞讜讛 讛专诪讜讝讛 讘诪诇讜讬 砖注讛 讗讞转 诇讗 讛讙讬谞讛 注诇讬讜 诇讛爪讬诇讜 诪注讜谞砖 讚讘专 讝讛.



讙旨职讚讜止诇指讛 诪执讬诇指讛, 砖讈侄讛执讬讗 砖讈侄拽讜旨诇指讛 讻旨职谞侄讙侄讚 讻旨指诇 讛址诪旨执爪职讜止转 砖讈侄讘旨址转旨讜止专指讛. 谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 讛讗专"讬 讝"诇 讚讛注讟专讛 讛讬讗 讘住讜讚 诪志诐 砖诇 砖诐 讗诇拽讬诐 讙诐 讻转讘讜 讛诪拽讜讘诇讬诐 讚讛注讟专讛 讛讬讗 讘住讜讚 讬讜志讚 砖诇 砖诐 砖讚讬 谞诪爪讗 讛注讟专讛 砖诇 讗讜转 讘专讬转 拽讜讚砖 讗砖专 讘讛 谞注砖讬转 诪爪讜转 讛诪讬诇讛 砖讻讜专转讬谉 讛注专诇讛 讜谞讙诇讬转 讛注讟专讛 讛谞讛 讛讬讗 讗讜转讬讜转 诪志讬 讜谞专诪讝 讝讛 讘讗讜转讬讜转 诪讬诇讛 砖讛讜讗 '诪讬 诇讛' 讜讛谞讛 讗讜转讬讜转 诪讬 讘诪讬诇讜讗诐 讻讝讛 诪志诐 讬讜志讚 讛诪诇讜讬 注讜诇讛 转专讬 [610] 讻讬 诪诇讜讬 讛诪志诐 讛讬讗 诪诐 住转讜诪讛 砖诪住驻专讛 转"专 讜注诐 讛讻讜诇诇 讙' 讗讜转讬讜转 注讜诇讛 转专讬"讙 诇讝讛 讗诪专 讙旨职讚讜止诇指讛 诪执讬诇指讛 砖讈侄讛执讬讗 砖讈侄拽讜旨诇指讛 讻旨职谞侄讙侄讚 讻旨指诇 讛址诪旨执爪职讜止转.



讗侄诇旨指讗 讻旨指讱职 讗指诪址专 诪止砖讈侄讛: 讗指诪讜旨诇 讜职讗值爪值讗, 住址讻旨指谞指讛 讛执讬讗!. 讛拽砖讛 诪讛专砖"讗 讝"诇 讘砖诐 讛专讗"诐 讝"诇 讗讬讱 讛讜转专 诇注讘讜专 注诇 诪爪讜转 注砖讛 讚诪讬诇讛 诪砖讜诐 住讻谞转 讛讜诇讚 讜讛诇讗 注讚讬讬谉 诇讗 谞转谞讛 转讜专讛 讚讻转讬讘 讘讛 (讜讬拽专讗 讬讞, 讛) 讜指讞址讬 讘指旨讛侄诐, 讜诇讗 砖讬诪讜转 讘讛诐 (讬讜诪讗 驻讛:)? 注讬讬谉 砖诐. 讜谞专讗讛 诇讬 讘住"讚 讚住讘讬专讗 诇讬讛 砖讘 讜讗诇 转注砖讛 砖讗谞讬 砖讗讬谞讜 注讜讘专 讘讬讚讬诐.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 转讬专抓 讻讬讜谉 讚诇讗 诪讘讟诇 诇注砖讛 诇讙诪专讬 讗诇讗 讬拽讬讬诪谞讛 讗讞专 讻讱 讘讘讜讗讜 诇诪爪专讬诐 讗讬谉 诇讞讜砖 诇诪讛专 诇拽讬讬诪讛 讜诇诪注讘讚 住讻谞讛. 讜注讜讚 转讬专抓 讛讜讗 谞专"讜 讚住讘讬专讗 诇讬讛 讻讬讜谉 讚注住讜拽 讘诪爪讜讛 诇拽讬讬诐 讚讘专 讛' 诇诇讻转 诇诪爪专讬诐 讜讘讻诇 驻住讬注讛 讛讜讗 诪拽讬讬诐 讚讘专 讛' 驻讟讜专 诪谉 讛诪爪讜讛 注讚 讻讗谉 讚讘专讬讜 谞专"讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讘讛诇讬讻讛 讞讬讬讘. 注讬' 讘讛专"谉 驻"拽 讚诪住' 注"讝 讚祝 砖诇讙 注"讘:





讞讬讚讜砖讬 讞转"住

拽讜谞诐 砖讗谞讬 谞讛谞讛 诇诪讜诇讬诐. 驻讬' 专砖"讬 注专诇讬 讬砖专讗诇 讚住讬驻讗 砖诪转讜 讗讞讬讜 诪讞诪转 诪讬诇讛. 讜讻转讘 讘"讬 诇讗驻讜拽讬 诪讜诪专 诇注专诇讜转. 讜讻转讘 讛诪砖谞讛 诇诪诇讱 讚讘专讬砖讗 诪讜讚讛 专砖"讬 讚讗驻讬' 诪讜诪专 诇注专诇讜转 讗讬谞讜 讘讻诇诇 砖讗谞讬 谞讛谞讛 诇注专诇讬诐 讜讛讗专讬讱 砖诐 讘讟注诐 讛讚讘专. 讜诇驻"讝 诪讜诪专 诇注专诇讜转 讬爪讗 诪讻诇诇 诪讛讜诇 讜诇讻诇诇 注专诇 诇讗 讘讗 讜注诪"砖 转讜住' 诪住' 注"讝 (讻讝 注"讗) 讚"讛 讗讬讻讗 讘讬谞讬讬讛讜 讻讜'. 讜注诪"砖 讗讘谉 注讜讝专 讘砖"注 讗"讞 住讬' 拽驻讟 讜讛讗专讻转讬 讘讝讛 讘诪拽讜诐 讗讞专:


讜讗讜诪专 讜讛讬讛 讛驻诇砖转讬 讛注专诇 讛讝讛. 讻' 讛专"谉 讚诇讗 转讬诪讗 讚诇诪讗 谞讜诇讚 诪讛讜诇 讛讜讛 讜讻讜' 诇讗讜 讚讜拽讗 谞讜诇讚 诪讛讜诇 讚讛讗 诇讞讚 诪"讚 讜讚讗讬 注专诇讛 讻讘讜砖讛 讛讬讗 讜诪讟讬驻讬谉 诪诪谞讜 讚诐 讘专讬转 讘砖讘转. 讜讗"讻 诇讛讱 诪"讚 拽砖讛 诪讗讬 讜讗讜诪专. 讗讘诇 讬"诇 讚谞讬诪讜诇 诇砖诐 诪讜专谞讗 讜讻讬 讛讗讬 讙讜讜谞讗:


讜讘讬讜诐 讛砖诪讬谞讬 讬诪讜诇 讜讚专砖讬谞谉 讘讬讜诐 讗驻讬诇讜 讘砖讘转. 讘诪转谞讬转讬谉 讚谞讚专讬诐 (讚祝 诇"讗 注"讘) 讗讬转讗 专' 讬讜住讬 讛讙诇讬诇讬 讗讜诪专 讙讚讜诇讛 讛讬讗 讛诪讬诇讛 砖讚讜讞讛 讗转 讛砖讘转 讛讞诪讜专讛 讜讻讜' 专' 谞讞诪讬讛 讗讜诪专 讙讚讜诇讛 诪讬诇讛 砖讚讜讞讛 讗转 讛谞讙注讬诐. 讛拽砖讛 讘转讜住' 讬"讟 诪讗讬 讗讜诇诪讗 讚谞讙注讬诐 诪砖讘转 讛讞诪讜专' 讚讗诪专 专讘讬 讬讜住讬. 讜诪讛 砖转讬专抓 讻讘专 转诪讛 注诇讬讜 讘转讜住' 讞讚砖讬诐 砖讘讙诇讬讜谉 注"砖. 讜诇驻注"讚 诪砖讘转 讗讬谉 专讗讬讛 讚住"诇 诇专讘讬 谞讞诪讬讛 诪拽诇拽诇 讘讞讘讜专讛 驻讟讜专 讜讗诇讗 讚讘砖讘转 (讚祝 拽讜) 诪住讬拽 转拽讜谞讬 讙讘专讗 讛讜讗 讜讛讬讬谞讜 注"驻 讛讛谞讞讛 讚诪讗讜住讛 讛讬讗 讛注专诇讛 讜讞专驻讛 讛讬讗 诇谞讜 注"讻 讛"诇 转拽讜谞讬 讙讘专讗. 讗讘诇 讘诪砖谞转谞讜 专爪讛 诇讛讜讻讬讞 讚诪讗讜住讛 讛讬讗 讛注专诇讛 讗"讻 讗"讗 诇讛讜讻讬讞 讝讛 诪讚讞讬讬转 砖讘转 讚讛专讬 讗驻砖专 砖拽诇拽讜诇讜 讬讜转专 诪转拽讜谞讜 讜诪砖"讛 诪讜讛诇讬谉 讘砖讘转 注"讻 讛讜讻讬讞 诪谞讙注讬诐. 讜诪讬讛讜 讘转讜住' 砖诐 讘诪住' 砖讘转 诇讞讚 讚注讛 转讬拽讜谉 拽讬讜诐 讛诪爪讜讛 讛讜讛 转讬拽讜谉 注"砖 讗讱 专砖"讬 诇讗 住"诇 讛讻讬:


转讜 讗讬转讗 讛转诐 转谞讬讗 专' 讬讛讜砖注 讘谉 拽专讞讛 讗讜诪专 讙讚讜诇讛 诪讬诇讛 砖讻诇 讝讻讬讜转 砖注砖讛 诪专注"讛 诇讗 注诪讚讜 诇讜 讘砖注讛 砖谞转专砖诇 诪谉 讛诪讬诇讛 专讘讬 讬讜住讬 讗讜诪专 讞"讜 砖诪专注"讛 谞转专砖诇 讜讻讜'. 讬"诇 专讬讘"拽 住"诇 讻拽讜' 讛专讗"诪 驻' 砖诪讜转 讚拽讜讚诐 诪"转 诇讗 讻转讬讘 讜讞讬 讘讛诐 诪谞"诇 诇诪专注"讛 诇讘讟诇 诪爪讜讛 诪驻谞讬 讛住讻谞讛. 讜专讘讬 讬讜住讬 住"诇 讻转讬' 谞讞诇转 讬注拽讘 讻讬讜谉 讚诪爪讜转 讘讬讜诐 讛砖诪讬谞讬 注诇讬讜 专诪讬讗 讜诇讗 注诇 讛转讬谞讜拽 讗讬谉 诇讜 诇讛讻谞讬住 讛讘谉 讘住讻谞讛 注"砖:


讗诪讜诇 讜讗砖讛讛 讜讻讜'. 讘住' 讛诪讻专讬注 住讬' 谞讜谉 讻转讘 砖讗讬谉 砖讜诐 住讻谞讛 讘诪讬诇讛 砖讛专讬 讗讬谞讜 诪讻讛 砖诇 讞诇诇 讜讘砖"住 诇讗 讛讜讝讻专讛 讗诇讗 诇注谞讬谉 讞诇讜诇 砖讘讜转 讚专讞讬爪讛 讘砖讘转 讜诇讗 讘诪诇讗讻讛 讚讗讜专讬讬转讗 注"砖. 讜爪注"讙 讚讛讗 注讻"驻 诪讻转 讞专讘 讛讬讗. 讜讛谞讛 讛专诪讘"诐 讘讛诇讻讜转 诪讬诇讛 讻转讘 讘讻诇 诪诇讬谉 讜诪爪讜讛 诪谉 讛诪讜讘讞专 诇诪讜诇 讘讘专讝诇. 讜讛砖转讗 讬"诇 讗讬 讛讬讛 诪专注"讛 专讜爪讛 诇诪讜诇 讘爪讜专 讘诇讬 讘专讝诇 讛讬讛 讬讻讜诇 诇诪讜诇 讜诇爪讗转 讚讘爪讜专 诇讬讻讗 住讻谞讛 讗诇讗 讚讛讜讛 住"诇 讻讬讜谉 讚诪爪讜讛 诪谉 讛诪讜讘讞专 讘讘专讝诇 讟讜讘 诇讛砖讛讜转 讛诪爪讜讛 讜诇注砖讜转讛 诪谉 讛诪讜讘讞专. 讜注讬讬谉 讘讝讛 转砖讜讘转 讞讻诐 爪讘讬 住讬' 拽"讜 讜讘诪"诇 驻"讗 诪诪讙诇讛 讛' 讬"讗:





驻转讞 注讬谞讬诐

讙讚讜诇讛 诪讬诇讛 砖讚讜讞讛 砖讘转 讛讞诪讜专讛. 诇讻讗讜专讛 转讬讘转 讛讞诪讜专讛 讬转专 讜砖诪注转讬 砖专诪讝 讘讗讜诪专讜 砖讘转 讛讞诪讜专讛 诇讜诪专 讚讗驻讬' 讞诇 讬讛"讻 讘砖讘转 讚讞诪讬专 诪砖讘转 讚注诇诪讗 讜讛谞讛 爪讜专"祝 讬讜诐 讛讻驻讜专讬诐 讗驻"讛 诪讬诇讛 讚讜讞讛 砖讘转 讛讞诪讜专讛 讚讗讬讻讗 讬讜讛"讻 讘讛讚讛. 讜讗讞讝"专 专讗讬转讬 砖讻"讻 讛专讘 讬砖专砖 讬注拽讘:


讙讚讜诇讛 诪讬诇讛 砖讛讬讗 讚讜讞讛 讗转 讛谞讙注讬诐 驻讬' 讗祝 讗诐 讞诇讛 讘砖讘转 讜讬砖 讘讜 谞讙注 讜讝"砖 砖讚讜讞讛 讗转 讛谞讙注讬诐 住转诐 讘讗讬讝讛 讬讜诐 砖讬讛讬讛 讗驻讬' 讘砖讘转 讻诪"砖 讛专讘 讻谞住转 讛讙讚讜诇讛 讘转砖讜讘讛 讗"讞 讞"讘 讜讝讛 讘讗 诇讛讜住讬祝 讞讬讚讜砖 砖讚讜讞讛 转专转讬 讜专诪讝 讝讛 讘诪讗讬 讚拽驻住讬拽 讜转谞讬 砖讚讜讞讛 讗转 讛谞讙注讬诐 讗讞专 砖讗诪专 砖讚讜讞讛 砖讘转:


专"诪 讗讜诪专 讙讚讜诇讛 诪讬诇讛 砖讻诇 讛诪爪讜转 砖注砖讛 讗讗注"讛 诇讗 谞拽专讗 砖诇诐 注讚 砖诪诇 讜讻讜' 讘讘专讬转讗 讗诪专讜 专讘讬 讗讜诪专 讙讚讜诇讛 诪讬诇讛 砖讗讬谉 诇讱 爪讚讬拽 讙诪讜专 讻讗"讗 讜诇讗 谞拽专讗 转诪讬诐 讜讻讜' 讜诇驻讬 讙讬专住讗 讝讜 爪专讬讻讬诐 讗谞讜 诇诪讜讚注"讬 讘诪讗讬 驻诇讬讙讬 专"诪 讜专讘讬 讚讻诇 讗讞讚 谞拽讟 住讙谞讜谉 讗讞专. 讜讛专讘 诪讛专讞"讗 讘注抓 讛讞讬讬诐 驻' 砖诪讜转 驻讬专砖 讚专"诪 讛讻讬 拽讗诪专 砖讻诇 讛诪爪讜转 砖注砖讛 诇讗 谞拽专讗 砖诇诐 诇讛讬讜转 诇讜 砖讻专 讻诪爪讜讜讛 讜注讜砖讛 注讚 砖诪诇 讚讛诪爪讜讜讛 讬爪专讜 转讜拽驻讜. 讜专讘讬 住"诇 讚诪讗讞专 砖诇讗 砖诇讟 讬爪讛"专 诪讛 诇讬 诪爪讜讜讛 诪"诇 讗讬谞讜 诪爪讜讜讛 讜讝"砖 砖讗讬谉 诇讱 爪讚讬拽 讙诪讜专 讜讻讜' 注砖"讘:
讜诇驻讬 讚专讱 讛专讘 讝"诇 讗驻砖专 诇讜诪专 讚驻诇讬讙讬 专"诪 讜专讘讬 讘讟注诐 讙讚讜诇 讛诪爪讜讜讛 诪讗讬谞讜 诪爪讜讜讛 讻讬 讛谞讛 讛转讜住驻讜转 讻转讘讜 讚讛讟注诐 诪砖讜诐 讬爪讛"专 讚讬爪专讜 转讜拽驻讜. 讗讱 讛专讬讟讘"讗 驻"拽 讚拽讚讜砖讬谉 讚祝 诇"讗 驻讬专砖 讚讟注诐 讙讚讜诇 讛诪爪讜讜讛 讛讜讗 砖讬砖 诇讜 讬转专讜谉 砖诪拽讬讬诐 讙讝专转 诪诇讱 注"砖 讜讗驻砖专 讚专"诪 住"诇 讚讟注诐 讙讚讜诇 讛诪爪讜讜讛 讛讬讬谞讜 讻诪"砖 讛专讬讟讘"讗 讚诪拽讬讬诐 讙讝专转 诪诇讱 讜诪砖讜"讛 拽讗诪专 砖讻诇 讛诪爪讜转 砖注砖讛 诇讗 谞拽专讗 砖诇诐 诇讛讬讜转讜 诪拽讬讬诐 讙讝专转 诪诇讱 讜诪爪讜讜讛 讜注讜砖讛 注讚 砖诪诇. 讜专讘讬 住"诇 讚讟注诐 讙讚讜诇 讛诪爪讜讜讛 讛讜讗 讘砖讘讬诇 讬爪讛"专 砖讬爪专讜 转讜拽驻讜 讜诇讙讘讬 讗讗注"讛 讚诇讗 砖诇讟 讘讜 讬爪讛"专 诪爪讜讜讛 讜讗讬谞讜 诪爪讜讜讛 讻讛讚讚讬 谞讬谞讛讜 讜讬砖 诪拽讜诐 诇讜诪专 讚讗讬谞讜 诪爪讜讜讛 注讚讬祝 讜讝"砖 讗讬谉 诇讱 爪讚讬拽 讙诪讜专 讻讗讘专讛诐 讗讘讬谞讜 讻讬 讛讗祝 讗诪谞诐 爪讚讬拽 讚注诇诪讗 讬砖 诇讛诐 讬转专讜谉 讚讙讚讜诇 讛诪爪讜讜讛 讜讛讗 诇讗 诪砖讻讞转 讘讗讗注"讛 讛讗 诪讬讛讗 讬砖 诇讜 讬转专讜谉 讚讙诐 讘讜 谞诪爪讗转 诪注诇转 讙讚讜诇 砖讗讬谞讜 诪爪讜讜讛 讜砖驻讬专 讗诪专讬谞谉 讗讬谉 诇讱 爪"讙 讻讗讘专讛诐 讗讘讬谞讜 注"讛 讜注讻"讝 诇讗 谞拽专讗 砖诇诐 注讚 砖诪诇 讜注讜讚 讻转讘转讬 讘注谞讬讜转讬 讘讛讱 驻诇讜讙转讗 讘住驻专讬 讛拽讟谉 专讗砖 讚讜讚 驻' 诇讱 诇讱 讘住"讚 注"砖:

